title: Luigi Galleani

text: Mario Budan uskotaan rakentaneen 24. marraskuuta 1917 Milwaukeen poliisiasemalla räjähtäneen suuren mustaruutipommin, jossa oli ajastettu sytytin. Poliisit olivat löytäneet pommin kirkon kellarista ja vieneet sen poliisiasemalle, jossa se räjähti. Räjähdyksessä kuoli 9 poliisia ja yksi siviili. Tapaus oli vakavin Yhdysvalloissa tuohon asti tapahtunut terrori-isku. Pommi oli ilmeisesti suunnattu pastori August Giulianaa vastaan. Giuliana oli aiemmin järjestänyt kokouksen, jota paikalliset anarkistit olivat vastustaneet.


title: Luigi Galleani

text: Satunnaisia räjähdyksiä tapahtui New Yrokissa, San Franciscossa, Washingtonissa, Bostonissa ja Milwaukeessa. Iskut vaihtelivat tehokkuudessaan, ja ne liitettiin Galleanisteihin, mutta rikossyytteitä tapauksista ei seurannut. Helmikuussa 1918 Yhdysvaltain viranomaiset tekivät kotietsinnän "Cronoca Sovversivan" toimitukseen, keskeyttivät julkaisun ja pidättivät lehden toimittajat. Yksi henkilökunnan jäsen piilotti lehden tilaajista tehdyn listan, mutta viranomaiset saivat yli 3 000 tilaajan tiedot.


title: Luigi Galleani

text: 17. tammikuuta 1918, 19-vuotias Galleanisti Gabriella Segata Antolini pidätettiin tämän kuljetettua dynamiitilla täytettyä laukkua. Antolini oli saanut laukun Carlo Valdinocilta. Kuulusteluissa Antolini antoi väärän nimen ja kieltäytyi yhteistyöstä poliisin kanssa. Hänet vangittiin 14 kuukaudeksi ennen kuin hänet lopulta vapautettiin. Ollessaan vankilassa Antolini tapasi Emma Goldmanin ja ystävystyi tämän kanssa.


title: Luigi Galleani

text: Väkivallan ja yleisen levottomuuden seurauksena, Yhdysvaltain kongressi hyväksyi lokakuussa 1918 lain, jonka tarkoituksena oli valvoa ulkomaalaisten toimintaa anarkistisissa tai vallankumouksellisissa järjestöissä. Galleani ja hänen seuraajansa julistivat sodan Yhdysvaltain hallitusta vastaan ja julkaisivat uhkauksen, jonka mukaan karkottaminen ei auttaisi lopettamaan väkivaltaa. Lain säätämistä seurasi sarja johtavia liike- ja virkamiehiä vastaan kohdennettuja pommi-iskuja.


title: Luigi Galleani

text: Huhtikuun lopussa 1919 postissa lähetettiin noin 30 dynamiittipommia, jotka oli osoitettu poliitikoille, oikeusvirkailijoille ja rahoittajille (mukaan lukien John D. Rockefeller) eri puolilla maata. Yksi pommi oli lähetetty FBI:n edeltäjän Bureau of Investigationin agentille R.W. Finchille, joka oli jäljittänyt useita Galleanisteja, mukaan lukien Carlo Valdinoci. Pommit oli tarkoitettu toimitettavaksi vappupäivänä, mutta vain osa pommeista saapui perille sillä lähettäjät eivät olleet laittaneet lähetyksiin riittävästi postimerkkejä. Yksi pommeista löydettiin ja tämän perusteella pystyttiin tunnistamaan useimmat muut lähetykset. Kukaan ei kuollut, mutta senaattori Hardwickin palvelija menetti kätensä avattuaan pommilähetyksen.


title: Luigi Galleani

text: Kesäkuussa 1919 Galleanistit onnistuivat räjäyttämään 8 suurta pommia lähes samanaikaisesti eri puolilla Yhdysvaltoja. Pommit oli sijoitettu tuomareiden, liikemiesten, pormestarin, maahanmuuttovirkailijan ja kirkon rakennuksiin. Pommeissa oli jopa 9 kiloa dynamiittia, jonka ympärillä oli metallisirpaleita. Suunniteltujen uhrien joukossa oli poliitikkoja, jotka olivat kannattaneet anarkistien karkottamista ja tuomareita, jotka olivat tuominneet Galleanisteja. Räjähdyksissä kuoli yksi satunnainen ohikulkija sekä yksi Galleanisti - Carlo Valdinoci, joka oli yksi Galleanin läheisimmistä seuraajista.


title: Luigi Galleani

text: 27. helmikuuta 1919 neljä Galleanistia kuoli kun Franklinissa, Massachusettsissa sijainneeseen tekstiilitehtaaseen oltiin asettamassa pommia. Heidän uskotaan saaneen innoituksen räjäytykseen, Galleanin aiemmin päivällä pitämästä puheesta.


title: Luigi Galleani

text: Yhdysvaltain oikeusministeri Alexander Mitchell Palmer päätti aloittaa sarjan tutkimuksia. Niihin kuului kotietsintäluvattomia puhelimiin liitettyjä kuunteluvälineitä, radikaalien julkaisujen tilaajien seuraamista. Tuhansien anarkistien, kommunistien ja muiden radikaalien toimintaa valvottiin. Kun toiminnasta oli saatu riittävästi näyttöä, oikeusministeriö aloitti henkilöiden pidätykset ja karkottamiset.


title: Luigi Galleani

text: Luigi Galleani ja 8 hänen seuraajansa karkotettiin Italiaan kesäkuussa 1919. Viranomaisilla ei ollut riittävästi näyttöä Galleanin asettamiseksi syytteeseen, mutta hänet voitiin karkottaa, koska hän oli osallistunut vallankumoukselliseen toimintaan. Italiaan paluun jälkeen Galleani kiinnitti pian viranomaisten huomion. Hän joutui maanpakoon Italian rannikolla sijainneelle saarelle. Mussolinin noustua valtaan, Gelleania pidettiin jatkuvan poliisivalvonnan alaisena. Myöhemmin hän sai luvan palata Italian mantereelle, mutta poliisivalvonta jatkui. Galleani kuoli vuonna 1931 sydänkohtaukseen,


title: Luigi Galleani

text: Galleanin karkotuksen ja Saccon ja Vanzettin tuomioiden jälkeen tapahtui uusia pommi-iskuja. Galleanin seuraajia, erityisesti Budaa, epäiltiin Wall Streetin vuoden 1920 pommi-iskusta, jossa kuoli 38 henkilöä ja loukkaantui vakavasti 143. Vuonna 1927 Galleanisteja epäiltiin uusista iskuista.


title: Luigi Galleani

text: Goacci ja Recchi pakenivat pian Argentiinaan. Goacci liittyi yhteen argentiinalaisen anarkistin Severino Di Giovannin kanssa. Di Giovannin teloituksen jälkeen Goacci karkotettiin Argentiinasta, mutta hän palasi toisen maailmansodan jälkeen. Buda palasi Italiaan pian Wall Streetin pommi-iskun jälkeen. Hän asui Italiassa kuolemaansa saakka, vuoteen 1963.


title: Haaran alue

text: Haaran alue on Nurmijärven Valkjärvellä sijaitseva pieni asuinalue, jonka muodostavat Haarantie ja Haaranpolku. Alueella on pääasiassa 1980-luvulla rakennettuja asuintaloja.


title: Valhalla (täsmennyssivu)

text: Valhalla tai Walhalla viittaa muun muassa seuraaviin:


title: MAUD-komitea

text: MAUD-komitea oli Yhdistyneen kuningaskunnan ydinaseprojekti, joka käynnistyi huhtikuussa 1940. Britit alkoivat tehdä yhteistyötä yhdysvaltalaisten kanssa jo syksyllä 1940, mutta vasta kesän 1941 MAUD-raportti vakuutti Yhdysvallat atomiaseprojektin tärkeydestä.


title: MAUD-komitea

text: Brittiläinen MAUD-komitea alkoi selvittää ydinaseen valmistamisen mahdollisuutta keväällä 1940. MAUD-komitean taustalla oli Birminghamin yliopiston tutkijoiden Otto Robert Frischin ja Rudolf Peierlsin muistio, jossa he ennustivat, että kohtalaisen pienellä määrällä puhdasta uraani-235:tä voitaisiin saada nopea ketjureaktio. He hahmottelivat lisäksi tavan, jolla uraani-235:stä voitaisiin rakentaa pommi. Pian tämän jälkeen Britanniassa luotiin MAUD-komitea.


title: MAUD-komitea

text: Britit ja yhdysvaltalaiset keskustelivat ensimmäistä kertaa ydinaseprojekteistaan syksyllä 1940, kun Henry Tizard ja John Cockcroft johtivat brittien Yhdysvaltain-valtuuskuntaa Washingtoniin. Maat sopivat yhteistyöstä, ja brittiläiset myönsivät jo tässä vaiheessa, että heidän kapasiteettinsa ei todennäköisesti riittäisi pommin valmistamiseen.


title: MAUD-komitea

text: Kevääseen 1941 mennessä MAUD-komitea vakuuttui uraani-235:n sopivuudesta ydinaseeseen. Uraanipommin valmistamiseen ei löytänyt mitään merkittäviä esteitä. Kesällä 1941 komitea tuotti tutkimuksistaan kaksi raporttia: "Use of Uranium for a Bomb" ja "Use of Uranium as a Source of Power". Raporteissa komitea totesi, että jo kymmenen kilogrammaa uraani-235:tä saisi aikaan valtaisan räjähdyksen, ja suositteli uraanin väkevöinnissä käytettäväksi kaasudiffuusiota. Komitea sai selville myös, että saksalaiset olivat Kaiser Wilhelm -instituutissa päässeet jo pitkälle uraanitutkimuksissa. Raporttien jälkeen komitea hajotettiin.


title: MAUD-komitea

text: Vannevar Bush sai luonnoksen MAUD-komitean raportista heinäkuussa 1941 National Defense Research Committeen Lontoon yhteystoimiston kautta. Vain pari päivää aikaisemmin hän oli saanut NDRC:ltä huomattavasti synkemmän ennusteen ydinaseen valmistamisen mahdollisuutta. MAUD-raportti rohkaisi yhdysvaltalaisia laajempaan ydinohjelmaan.


title: Antônio das Mortes

text:
Antônio das Mortes on brasilialainen elokuva vuodelta 1969. Sen ohjaaja Glauber Rocha palkittiin Cannesin elokuvajuhlilla parhaasta ohjauksesta.
Elokuva perustuu kansanrunoon ja kertoo ikääntyvästä palkkamurhaajasta, joka kutsutaan vapauttamaan maata kapinallisista, mutta joka tarinan kuluessa alkaa ymmärtää kapinallisten arvomaailmaa. Siinä on nähty yhtymäkohtia tuon ajan tosielämän hahmoihin kuten Che Guevaraan.


title: Apun maailma

text:
Apun maailma on intialainen elokuva vuodelta 1959. Se perustuu Bibhutibhushan Bannerjeen romaaniin "Aparajito". Se on viimeinen osa Satyajit Rayn ohjaamasta Apu-trilogiasta. Se kertoo päähenkilönsä, Apun, aikuistumisesta Kalkutassa ja Bengalin maaseudulla 1930-luvulla.
Kalkutan yliopistoon stipendin saanut Apu joutuu keskeyttämään opintonsa varojen puutteessa. Hän menee naimisiin, on onnellinen ja uskoo löytäneensä paikkansa maailmassa. Nuori vaimo kuitenkin kuolee lapsivuoteeseen. Murtunut Apu ei halua edes nähdä vastasyntynyttä poikaansa, vaan lähtee yksinäiselle vaellukselle ympäri maata. Viisi vuotta myöhemmin Apu palaa, näkee poikansa ja löytää lopultakin rauhan ja elämälleen tarkoituksen isän roolissa.
Elokuva oli BAFTA-ehdokkaana ja sai National Board of Review -palkinnon.


title: Tervapata

text: Tervapata on leikki, jossa maahan piirretään suuri ympyrä ja sen ulkoreunoille pieniä puoliympyröitä. Leikkijät tarvitsevat kepin tai muun pienen esineen mukaan leikkiin. Joukosta valitaan yksi henkilö kiertämään maahan piirrettyä "tervapataa" muiden selkien takana. Muut asettuvat puoliympyröiden sisälle ja katsovat ringin keskustaan päin. Kiertävä henkilö pudottaa kepin jonkun taakse, jolloin kyseinen henkilö joutuu lähtemään juoksuun päinvastaiseen suuntaan kuin kepin pudottaja. Se joka ehtii ensin takaisin kepin luokse, saa jäädä paikalle. Jos kepinkantaja voittaa, hän saa määrätä uuden kepinkantajan. Häviäjä putoaa leikistä. Leikki jatkuu, kunnes toinen kahdesta viimeisestä voittaa.


title: Masallın piirikunta

text: Masallın piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 721 neliökilometriä. Asukkaita on 199 600 henkeä (vuonna 2010).


title: Masallın piirikunta

text: Masallın piiri sijaitsee Azerbaidžanin tasavallan kaakkoisosassa. Se rajoittuu pohjoisessa Cəlilabadin ja Neftçalan piireihin, idässä Qızılağacin luonnonpuistoon, etelässä Lənkəranin ja Lerikin piireihin sekä lännessä Yardımlın piiriin.


title: Masallın piirikunta

text: Piirin keskus on Masallın kaupunki. Toinen huomattavampi paikkakunta on Boradigahin taajama. Kuntia on kaikkiaan 106 ja kyliä 107. Kaupunkiväestön osuus on 15,7 % (vuonna 2010). Vuoden 2009 väestönlaskennan mukaan piirin asukkaista 92,0 % on azereja ja 8,0 % tališeja.


title: Masallın piirikunta

text: Seudun pääelinkeino on maatalous, joka on keskittynyt viljan, vihannesten, perunan ja hedelmien viljelyyn sekä karjanhoitoon. Lisäksi on huonekalu-, rakennustarvike- ja elintarviketeollisuutta. Piirin kautta kulkee Bakun ja Astaran välinen maantie ja rautatie.


title: Masallın piirikunta

text: Paikallislehtinä ilmestyvät "Yeni həyat" (”Uusi elämä”) ja "Cənub xəbərləri" (”Etelän uutiset”).


title: Alastaron vaakuna

text: Alastaron vaakuna oli Alastaron kunnan tunnus. Vaakunan aihe viittaa maatalouteen ja kunnassa toimineeseen tulitikkutehtaaseen.


title: Alastaron vaakuna

text: Vaakunan selitys on ”mustassa kentässä kaksi paaluittaista tulusrautaa selätysten, niiden kummallakin puolella apilanlehti; kaikki kultaa.” Vaakunan on suunnitellut Pentti Vakkamaa, ja Alastaron kunnanvaltuusto hyväksyi sen kokouksissaan 19. kesäkuuta ja 18. joulukuuta 1962. Sisäasiainministeriö vahvisti vaakunan käyttöön 7. tammikuuta 1963.


title: Alastaron vaakuna

text: Vaakuna jäi epäviralliseksi kotiseutuvaakunaksi 2009, kun Alastaro liittyi yhdessä Mellilän kanssa Loimaan kaupunkiin.


title: Differentiaalianalysaattori

text: Differentiaalianalysaattori on mekaaninen analoginen tietokone, joka on suunniteltu ratkaisemaan differentiaaliyhtälöitä.


title: Differentiaalianalysaattori

text: Ensimmäisen mallin laitteelle, joka pystyi ratkaisemaan differentiaaliyhtälöitä, esitteli ranskalainen Gaspard-Gustave Coriolis, jonka mekaaninen laite pystyi integroimaan ensimmäisen kertaluvun yhtälöitä. Varsinaisen differentiaalianalysaattorin kehittivät Thomsonin veljekset. James Thompson julkaisi kirjoituksen laitteesta, jota hän kutsui nimellä "integroiva kone", vuonna 1876. Hänen veljensä William Thomson, joka tunnettiin paremmin nimellä lordi Kelvin, kehitti ideaa eteenpäin ja julkaisi kaksi paperia vielä samana vuonna.


title: Differentiaalianalysaattori

text: Kelvinin laite otettiin käyttöön laivaston tulenhallintajärjestelmässä vuonna 1912. Kuitenkin vasta Vannevar Bush ja Harold Hazen MIT:stä rakensivat 1928–1931 ensimmäisen laajaan käyttöön tulleen laitteen. Manchesterin yliopiston Douglas Hartree toi Bushin laitteen Yhdistyneeseen kuningaskuntaan. Yhden prototyypin jälkeen Metropolitan-Vickers rakensi maaliskuussa 1935 neljä konetta, jotka olivat Hartreen mukaan ensimmäiset Yhdysvaltain ulkopuolella. Seuraavien vuosien aikana myös Cambridgen yliopisto, Belfastin yliopisto ja Royal Aircraft Establishment rakensivat omat versionsa koneesta.


title: Differentiaalianalysaattori

text: Yhdysvalloissa 1940-luvulla differentiaalianalysaattoreita rakennettiin Pennsylvanian yliopistoon ja ballistisia tutkimuksia varten. Laitteita käytettiin toisen maailmansodan aikana, mutta lopulta ne korvattiin elektronisilla analogisilla koneilla ja lopulta digitaalisilla tietokoneilla.


title: Haapasaaren vaakuna

text: Haapasaaren vaakuna oli Haapasaaren kunnan tunnus. Vaakunan aihe viittaa kalastukseen, joka oli kunnan pääelinkeino.


title: Haapasaaren vaakuna

text: Vaakunan selitys on ”sinisessä kentässä kolme hopeapuikkaria alatusten.” Vaakunan on suunnitellut Kimmo Kara, ja Haapasaaren kunnanvaltuusto hyväksyi sen kokouksessaan 17. syyskuuta 1957. Sisäasiainministeriö vahvisti vaakunan käyttöön 11. joulukuuta samana vuonna.


title: Haapasaaren vaakuna

text: Vaakuna jäi epäviralliseksi kotiseutuvaakunaksi 1974, kun Haapasaari liittyi Kotkan kaupunkiin.


title: For We Are Many

text: For We Are Many on yhdysvaltalaisen metalcoreyhtye All That Remainsin viides studioalbumi. Albumin tuotti Adam Dutkiewicz, joka on tuottanut myös yhtyeen albumit "This Darkened Heart" ja "The Fall of Ideals".


title: For We Are Many

text: Albumi ylsi Yhdysvalloissa Billboard 200 -listan sijalle 10.


title: Tien laulu

text: Tien laulu ("Pather panchali") on intialainen elokuva vuodelta 1955. Se on ensimmäinen osa Bibhutibhushan Bandopadhyayn romaaneihin perustuvasta Apu-trilogiasta, ja ohjaajansa Satyajit Rayn ensimmäinen kokoillan draamaelokuva. Elokuvan musiikin teki Ravi Shankar. "Tien laulu" kertoo päähenkilönsä, bramiiniperheen Apu-pojan varttumisesta Bengalissa 1910-luvulla.


title: Tien laulu

text: Nuori bengalilaispoika Apu varttuu maaseudulla sisarensa Drugan, vanhempiensa ja kärttyisän, sairaan tätinsä kanssa. Kun isä lähtee taas kerran töitä etsimään kaupunkiin, Apun äiti ei tahdo jaksaa selviytyä perheen huolehtimisesta köyhyyden keskellä. Apu kohtaa sisarensa ja tätinsä kuoleman, mutta selviytyy, varttuu ja viisastuu.


title: Tien laulu

text: "Tien laulua" pidettiin Cannesin elokuvajuhlilla aluksi primitiivisenä, mutta kriitikko André Bazin suostutteli tuomariston antamaan elokuvalle erikoispalkinnon. Elokuva sai muitakin palkintoja. Elokuvan myötä intialainen elokuva teki kansainvälisen läpimurron.


title: Tien laulu

text: Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja "Tien laulu" oli mukana heistä yhdeksän listalla. Peter von Bagh luokitteli elokuvan yhdeksi "elämää suuremmista elokuvista".


title: Tien laulu

text: "The New York Timesin" kriitikot valitsivat "Tien laulun" vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti sen kaikkien aikojen 20 parhaan ei-englanninkielisen elokuvan joukkoon.


title: Voittamaton (vuoden 1956 elokuva)

text:
Voittamaton on intialainen elokuva vuodelta 1956. Se on keskimmäinen osa Satyajit Rayn ohjaamasta Bibhutibhushan Bandopadhyayn romaaneihin perustuvasta Apu-trilogiasta. Se kertoo päähenkilönsä, Apu-pojan nuoruusiästä Bengalissa 1920-luvulla.
"Voittamaton" jatkaa Apu-pojan tarinaa siitä, mihin se jäi "Tien laulussa". Nyt Apun perhe muuttaa Benaresin pyhään kaupunkiin, jossa isä sairastuu. Hän uskoo kylpyjen pyhässä Ganges-virrassa auttavan, mutta ne vain pahentavat hänen tilaansa. Samaan aikaan Apu saa stipendin Kalkuttan yliopistoon, mutta äiti haluaisi hänen jäävän kotiin ja opiskelevan papiksi, kuten suvussa on tapana.
Elokuva sai Venetsian elokuvajuhlilla Kultaisen leijonan 1957 ja oli Bafta-ehdokkaana 1958.


title: Nykyaikainen viisiottelu kesäolympialaisissa 1952 – miesten yksilökilpailu

text: Nykyaikaisen viisiottelun henkilökohtaiseen kilpailuun Helsingin olympiakisoissa osallistui 51 urheilijaa 19 maasta. Samassa yhteydessä suoritettiin myös joukkuekilpailu.


title: Lerikin piirikunta

text: Lerikin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1084 neliökilometriä. Asukkaita on 75 200 henkeä (vuonna 2010).


title: Lerikin piirikunta

text: Lerikin piiri sijaitsee Azerbaidžanin tasavallan kaakkoisosassa. Se rajoittuu luoteessa Yardımlın, koillisessa Masallın, idässä Lənkəranin ja kaakossa Astaran piireihin sekä lounaassa Iraniin.


title: Lerikin piirikunta

text: Piirin keskus on Lerikin taajama. Kuntia on kaikkiaan 99 ja kyliä 161. Kaupunkiväestön osuus on 9,8 % (vuonna 2010). Vuoden 2009 väestönlaskennan mukaan piirin asukkaista 96,9 % on azereja ja 3,1 % tališeja.


title: Lerikin piirikunta

text: Seudun pääelinkeino on maatalous, joka on erikoistunut karjanhoitoon sekä viljan, vihannesten, perunan ja hedelmien viljelyyn. Lisäksi on pienimuotoista elintarviketeollisuutta.


title: Lerikin piirikunta

text: Paikallislehtenä ilmestyy "Lerik".


title: Päiviä ja öitä metsässä

text: Päiviä ja öitä metsässä on intialainen elokuva vuodelta 1969. Se kertoo neljästä lomaa viettävästä intialaisen keskiluokan edustajista. Se esitettiin Berliinin elokuvafestivaaleilla 1972.


title: Okan selkkaus

text: Okan selkkaus oli mohawkien ja Kanadan armeijan välinen väkivaltainen yhteenotto Kanadan Quebecissä 11. kesäkuuta – 26. syyskuuta 1990. Selkkaus liittyi mohawkien kotiseudun maanomistusoikeuskysymyksiin, joissa oli näkemyseroja Okan kunnan ja intiaanien välillä. Tarkemmin kyse oli kiistasta noin 37 hehtaarin kokoisesta alueesta. Mohawkit ottivat haltuunsa osan kiistellystä alueesta, minkä jälkeen Kanadan armeija piiritti alueen, jolloin intiaanit joutuivat lopulta antautumaan. Intiaanit ehtivät pitää aluetta hallussaan kaksi ja puoli kuukautta (78 vuorokautta). Tapaus sai laajaa kansainvälistä huomiota.


title: Okan selkkaus

text: Uuden Ranskan kuvernööri antoi kiistellyn alueen vuonna 1717 katoliselle koululle. Mohawkit pitivät maan lahjoittamista laittomana. Koulu myi alueet vuonna 1936. Vuonna 1961 mohawkien omana pitämälleen alueelle rakennettiin "Club de golf d’Oka" -niminen 9-reikäinen golfkenttä. Mohawkit aloittivat kentän rakentamista vastaan oikeustaistelun, mutta kanteet hylättiin vuonna 1976. Mohawkien valitus alkuperäisasukkaiden maakiistoista vastaavalle virastolle hylättiin vuonna 1986. Vuonna 1989 Okan pormestari Jean Ouelette ilmoitti, että golfkenttä laajennettaisiin 18-reikäiseksi, jolloin Kanesataken reservaatin mohawkit rakensivat barrikadin estämään liikenteen kiistellylle alueelle.


title: Okan selkkaus

text: Ouelette pyysi poliisin väliintuloa 11. kesäkuuta sen jälkeen, kun mielenosoittajat olivat kieltäytyneet noudattamasta oikeuden antamaa päätöstä. Poliisi hyökkäsi tämän jälkeen noin sadan miehen voimin barrikadeja vastaan käyttäen apunaan kyynelkaasua ja sokaisukranaatteja. Mohawkeja oli paikalla noin 200. On epäselvää kumpi osapuoli avasi tulen, mutta osapuolet ajautuivat keskenään tulitaisteluun. Marcel Lemay -niminen poliisi sai laukaustenvaihdossa luodin kasvoihinsa ja kuoli myöhemmin vammoihinsa. Poliisi perääntyi paikalta, ja mohawkit rakensivat poliisilta jääneistä autoista toisen barrikadin.


title: Okan selkkaus

text: Yhteenoton jälkeen tilanne kiristyi yhä. Poliisi rakensi omat barrikadinsa Okaan ja Kanesataken reserviin vieville teille. Mohawkit saivat tukijoita, ja Kahnawaken reservaatin mohawkit ottivat haltuunsa Montrealin Montrealinsaaren ja South Shoren esikaupunkialueet yhdistävän Honoré Mercier'n sillan. Osoittaakseen tukea Okan mohawkeille monet muutkin mohawk-reservaatit muualla Kanadassa ja Yhdysvaltojen puolella pystyttivät omat barrikadinsa. Kanadan hallitus tarjosi kiistellyistä maista mohawkeille 5,3 miljoonaa dollaria, mutta mohawkit kieltäytyivät tarjouksesta.


title: Okan selkkaus

text: 8. elokuuta 1990 pääministeri Brian Mulroney määräsi paikalle 4 000 sotilasta. Lisäksi Quebecin poliisin eli Sûreté du Québecin menetettyä tilanteen hallinnan paikalle kutsuttiin 14. elokuuta Kanadan ratsupoliisi. Ratsupoliisia kuitenkin kiellettiin käyttämästä voimaa, ja se jäikin mohawkien ja näiden vastamielenosoittajien jalkoihin. Yhteenotoissa 10 ratsupoliisia joutui sairaalaan. Honoré Mercierin sillan tukkineiden mohawkien kanssa saatiin kuitenkin 29. elokuuta aikaan sopimus. Tähän päättyi myös Kahnawaken reservaatin piiritys. Viimeinen yhteenotto tapahtui 25. syyskuuta, kun mohawkit heittelivät Okassa armeijan joukkoja vesipalloilla. Seuraavana päivänä mohawkit hylkäsivät aseensa ja palasivat koteihinsa. Armeijan ja Quebecin poliisi pidättivät kuitenkin useita.


title: Okan selkkaus

text: Intiaanien tappiosta huolimatta golfkentän laajennusaikeet peruttiin. Kanadan liittohallitus osti lopulta kiistellyn alueen Okan kaupungilta ja liitätti sen Kanesataken reservaattiin. Vuonna 2000 Kanesataken mohawkien kanssa tehtiin vielä lisäsopimus, jolla reservaatille siirrettiin 1 200 hehtaaria lisää maata. Kiistoja maasta ei kuitenkaan ole edelleenkään ratkaistu. Myöhemmin jännitystä on syntynyt esimerkiksi aikeista rakentaa kolme taloa Okan yhteenottopaikkaa vastapäätä. Mohawkit pitävät tätäkin aluetta omanaan. Yhteenotto maksoi Quebecille 112 miljoonaa dollaria, joista suuri osa kului poliisien ylityöpalkkioihin. Lisäksi Kanadan armeija käytti piiritykseen 83 miljoonaa dollaria.


title: Okan selkkaus

text: Okan tapahtumien jälkeen Kanadan hallitus asetti vuonna 1991 kuninkaallisen komission selvittämään alkuperäiskansojen asemaa. Komissiossa oli seitsemän jäsentä, joista neljä oli intiaaneja. Maista kiisteleviin ryhmistä ei kuitenkaan ollut lautakunnassa yhtään jäsentä. Komission raportissa vuodelta 1996 suositeltiin alkuperäiskansojen tunnustamista poliittisina toimijoina ja pysyvän maakiistoja hoitavan elimen perustamista.


title: Jimmy Theodore

text: Jimmy Theodore on yhdysvaltalainen ääninäyttelijä, joka tunnetaan pääosin rooleistaan englanniksi dubatuissa animesarjoissa ja elokuvissa.


title: Jimmy Theodore

text: Theodore aloitti animaatioiden parissa vuonna 1994 tehden aluksi sivuääniä elokuvaan ja OVAan Moldiver. Vuotta myöhemmin hän teki animaatioiden lisäksi myös vierasroolin Power Rangersissa ollessaan jakson verran Slotskyn äänenä ja kahden jakson verran toisen Plague Patrol jäsenen äänenä. Samaan aikaan Theodorella oli pieni äänirooleja televisiosarjoissa Masked Rider ja Big Bad Beetleborgs.


title: Jimmy Theodore

text: Vuosina 1996–1998 Theodore oli Street Fighteriin pohjautuvissa animeprojekteissa mukana. Vuonna 1996 julkaistussa elokuvassa hänellä oli sivurooli etsivänä. Vuotta myöhemmin Theodore sai toimia pääroolissa Street Fighter II V animesarjassa Ken Mastersin roolissa.


title: Signature

text: Signature on Moya Brennanin seitsemäs sooloalbumi. Se julkaistiin 6. lokakuuta 2006 Irlannissa, Isossa-Britanniassa ja Hollannissa. Maailmanlaajuisesti se oli tarkoitus julkaista jo vuoden 2007 alussa, mutta julkaisua jouduttiin lykkäämään syyskuun 25. päivään asti.


title: Katkera rakkaus

text: Katkera rakkaus (, "Awāra") on intialainen, hindinkielinen Bollywood-elokuva vuodelta 1951. Sen ohjasi, tuotti ja pääosaa näytteli Raj Kapoor. Se kertoo tuomari-isänsä hyljeksimästä pojasta, joka päätyy kadulle elättämään itsensä pikkurikoksilla.


title: Katkera rakkaus

text: Elokuva on ensimmäinen, jossa Raj Kapoor esittää kulkurihahmo Rajua, johon hän sai vaikutteita Charles Chaplinilta.


title: Katkera rakkaus

text: Elokuvasta on Suomessa esitetty lyhyt, kestoltaan 100-minuuttinen versio.


title: Nykyaikainen viisiottelu kesäolympialaisissa 1952 – miesten joukkuekilpailu

text: Nykyaikaisen viisiottelun joukkuekilpailuun Helsingin olympiakisoissa osallistui 16 joukkuetta. Kuhunkin joukkueeseen kuului kolme urheilijaa. Pisteet laskettiin kuten henkilökohtaisessakin kilpailussa kilpailijoiden henkilökohtaisista sijoituksista, kuitenkin siten, että kilpailijoiden, jotka osallistuivat pelkästään henkilökohtaiseen kilpailuun, sijoituksilla ei ollut merkitystä joukkuekilpailussa. Saksan yksi kilpailija keskeytti, joten maa ei saanut joukkuetulosta.


title: Bab el hadid

text: Bab el hadid on egyptiläinen elokuva vuodelta 1958. Sitä on esitetty Suomen televisiossa nimellä "Keskusasema". Siinä ohjaaja Youssef Chahine käyttää Kairon keskusasemalla työskenteleviä ihmisiä vertauskuvana kertomassa Egyptin yhteiskunnasta. Elokuva oli ehdokkaana Kultaiseen karhuun Berliinin elokuvajuhlilla.


title: Douglas A-26 Invader

text: "Tämä artikkeli käsittelee Douglas Aircraft Companyn valmistamaa rynnäkköpommittajaa. Muita samannimisiä (B-26) sotilaslentokoneita: katso Martin B-26 Marauder."


title: Douglas A-26 Invader

text: Douglas A-26 Invader oli yhdysvaltalainen kaksimoottorinen rynnäkköpommituskone. Konetyypin ensilento tapahtui vuonna 1942 ja otettiin käyttöön vuonna 1945, jolloin se osallistui toisen maailmansodan lopputaisteluihin. Yhdysvaltain ilmavoimat poisti konetyypin käytöstä vuonna 1972, mutta Kolumbian ilmavoimat käytti konetta vielä vuoteen 1980.


title: Douglas A-26 Invader

text: Konetyypin suunnittelivat Ed Heinemann, Ted R. Smith sekä Robert Donovan. Sen edeltäjä oli A-20 Havoc, joka oli myös Neuvostoliiton käytössä vuokraus- ja lainauslain nojalla (Lend-Lease). Muun muassa Suomessa A-20 Havoc tunnettiin nimellä "Boston". Profiilikuvissa koneet näyttävätkin paljolti toisiltaan. Vertailun vuoksi mainittakoon Invaderin olleen muotoilultaan hieman Havocia/Bostonia "kulmikkaampi".


title: Douglas A-26 Invader

text: A-26 osallistui useisiin aseellisiin selkkauksiin usealla mantereella Korean sodasta lähtien aina Vietnamin sotaan saakka. Se oli mukana muun muassa Sikojenlahden maihinnousussa ennen Kuuban ohjuskriisiä ja Biafran sodassa.


title: Douglas A-26 Invader

text: Konetyyppi tunnettiin vuosina 1948–1965 tunnuksella B-26, joka saattaa varsin herkästi aiheuttaa sekaannusta. Myös Martin B-26 Marauder oli liittoutuneiden suosima kaksimoottorinen matalapommituskone. Lisäksi molemmat käyttivät samantyyppistä voimanlähdettä, 2 000 hevosvoiman (1 491 kW) Pratt & Whitney R-2800 "Double Wasp" -kaksirivistä tähtimoottoria. Koneen siivet olivat niin sanotut trapetsimuotoiset keskitasot, sillä siipien kiinnitys on rungon keskellä. Korkeusvakaaja sijaitsi perässä rungon yllä sivuvakaajan läheisyydessä.


title: Douglas A-26 Invader

text:
Kehitysversiosta riippuen koneen huippunopeus oli 570 km/h - 610 km/h ja toimintamatka 2 300 km. Lakikorkeus oli noin
6 700 m.


title: Douglas A-26 Invader

text: Koneen kiinteästi eteenpäin ampuva aseistuksen muodosti mallista riippuen 4-8 kpl 12,7 mm Browning M2 -konekiväärejä. Näiden lisäksi siipien alle voitiin asentaa kahdeksan Browning M2 -konekivääriä neljässä kaksoispakassa. Puolustusaseistuksen muodostivat kaksi asetornia, joista toinen oli sijoitettu koneen katolle ja toinen koneen pohjaan pommikuilun taakse. Kummassakin oli kaksi 12,7 mm Browning M2 -konekivääriä. Loppusarjan koneiden ylätorni voitiin lukita ampumaan eteenpäin jolloin eteenpäin ampuvan aseistuksen muodosti jopa 18 Browning M2 -konekivääriä.


title: Douglas A-26 Invader

text: Asekuormaa kone kykeni kantamaan yhteensä 8 000 paunaa (3 600 kg): 6 000 paunaa (2 700 kg) pommeja sisäisesti, sekä 2 000 paunaa (n. 900 kg) ulkoisesti. Ulkoiseen aseistukseen kuuluivat myös raketit.


title: Douglas A-26 Invader

text: Konetta käytettiin myös ns. vesipommittajana palonsammutukseen, sekä CIA:n suorittamiin salaisiin operaatioihin, jotka toteutettiin ilman ilmavoimien tunnuksia.


title: Wolfgang Rottmann

text: Wolfgang Rottmann (s. 15. toukokuuta 1973 Altenmarkt im Pongau) on itävaltalainen entinen ampumahiihtäjä.


title: Wolfgang Rottmann

text: Rottmann saavutti Oslon MM-kilpailuissa 2000 kultaa normaalimatkalta. Hän voitti 35,0 sekunnilla toiseksi tulleen Ludwig Gredlerin, kolmanneksi tullut Frank Luck hävisi Rottmannille yli minuutin. Maailmancupissa Rottmann on voittanut yhden osakilpailun.


title: Wolfgang Rottmann

text: Vuoden 2006 talviolympialaisissa Rottmann jäi kiinni dopingista ja KOK antoi Rottmannille ikuisen kilpailukiellon.


Paroni Munchhausenin uskomattomat seikkailut () on tšekkoslovakialainen elokuva vuodelta 1961. Siinä on yhdistetty animaatiota ja elävien näyttelijöiden kuvausta. Elokuvan visuaalinen ilme on omintakeinen ja vahvasti tyylitelty.


title: Paroni Munchhausenin uskomattomat seikkailut

text: Elokuva voitti Locarnon elokuvajuhlilla hopeaa.


title: Bhumika

text: Bhumika (, , ) on intialainen elokuva vuodelta 1977. Suomessa sitä on esitetty televisiossa nimellä "Tähtirooli". Se on melodraama, joka kertoo intialaisen elokuvatähden elämästä ja urasta. Se perustuu marathi-näyttelijän muistelmiin.


title: Bhumika

text: "Bhumika" voitti kaksi Kansallista elokuvapalkintoa ja Filmfare-palkinnon parhaasta elokuvasta.


title: Dover Athletic FC

text: Dover Athletic Football Club on jalkapalloseura Riverin kaupungista Kentin kreivikunnasta. Seura perustettiin 1983 Dover FC:n hajotessa. Seuran parhaat saavutukset ovat Southern Leaguen mestaruudet 1990 ja 1993 sekä Isthmian Leaguen voitto 2009. Joukkue pelaa Conference Southissa, kuudenneksi korkeimmalla sarjatasolla.


title: Dover Athletic FC

text: Dover United FC perustettiin 1920, mutta se lakkautettiin 1933. Dover United FC pelasi paikallisissa sarjoissa. Dover Unitedin jälkeen perustettiin Dover FC 1934. Dover FC aloitti Kentin sisäisessä liigassa. 1967 Dover nousi Valioliigaan ja pelasi siellä aina vuoteen 1978. Täältä se putosi Southern Divisioniin. 1983 Dover FC lakkautettiin velkaongelmien vuoksi ja sen tilalle perustettiin Dover Athletic FC.


title: Dover Athletic FC

text: Dover Athletic saavutti ensimmäisen Southern Leaguen mestaruuden 1990, mutta ei voinut nousta Englannin konferenssiin, sillä seura ei saanut korjattua kenttäänsä määräaikaan mennessä. Toisen mestaruutensa Dover Athletic voitti 1993, jonka jälkeen seura nousi Englannin konferenssiin, jossa seura pelasi yhdeksän seuraavaa kautta. Elokuussa 1993 seura maksoi sen historiansa suurimman summan pelaajasta, 50 000 £, David Leworthysta. Summa oli samalla suurin The Football Leaguen ulkopuolella maksettu summa. 2002 seura putosi Southern Leagueen, josta se putosi 2004 Isthmian Leagueen. Tämän jälkeen seuran johtoporras vaihdettiin, ja seura maksoi kerääntyneet velkansa. Isthmian Leaguen Division One South seura voitti 2008 ja Premier Divisionin 2009. Premier Divisionin mestaruuden jälkeen seura nousi Conference Southiin, jossa sijoittui toiseksi 2010.


title: Dover Athletic FC

text:
Kaudella 2010–11 seura on edennyt sen historiansa pisimmälle FA Cupissa, sillä se pääsi kolmannelle kierrokselle, jossa se kohtasi Huddersfield Townin tammikuussa 2011.Tilanne 26. joulukuuta 2010
Seuran historian merkittäviä pelaajia ovat mm. Mark Harrop, Jason Bartlett, John Husk, Barry Little, Timmy Dixon, Iain O'Connel ja Russel Milton.


title: Dover Athletic FC

text: Dover Athletic pelaa kotiottelunsa Crabble Athletic Groundilla, jonka kapasiteetti on 6 500, joista tuhat on istumapaikkoja. Joukkue sai stadionin käyttöön 1897, mutta jakoi sen rugby- ja krikettijoukkueiden kanssa ennen vuotta 1951. 1961 stadion sai uudet valot ja 1990 stadionin kolme katsomoa uudistettiin. Uusi perhekatsomo valmistui 1994.


title: Felix E. Feist

text: Felix E. Feist (28. helmikuuta 1910 New York, Yhdysvallat – 2. syyskuuta 1965) oli yhdysvaltalainen elokuva- ja televisio-ohjaaja.


title: Felix E. Feist

text: Feistin isä työskenteli MGM-yhtiössä myyntijohtajana. Feist opiskeli Columbian yliopistossa. Hänen merkittävimpinä ohjauksinaan pidetään elokuvaa "Deluge" (1933), hänen käsikirjoittamiaan ja ohjaamiaan film noir -elokuvia "Paholaisen kyydissä" ("The Devil Thumbs a Ride", 1947) ja "Uhka" ("The Threat", 1949) sekä Curt Siodmakin tieteistarinan "Toisen miehen tahto" ("Donovan's Brain", 1953) toisen elokuvaversion ohjausta. Hän ohjasi Judy Garlandia ja Deanna Durbinia heidän ensimmäisissä merkittävissä elokuvaesiintymissään, lyhytelokuvassa "Every Sunday".


title: Felix E. Feist

text: Feistin poikapuoli on fantasiakirjailija Raymond E. Feist.


title: Astaran piirikunta

text: Astaran piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 616 neliökilometriä. Asukkaita on 97 200 henkeä (vuonna 2010).


title: Astaran piirikunta

text: Astaran piiri sijaitsee Kaspianmeren rannalla Azerbaidžanin tasavallan kaakkoisosassa. Se rajoittuu pohjoisessa Lerikin ja Lənkəranin piireihin sekä etelässä ja lännessä Iraniin.


title: Astaran piirikunta

text: Piirin keskus on Astaran kaupunki. Toinen huomattavampi paikkakunta on Kijabən taajama. Kuntia on yhteensä 49 ja kyliä 90. Kaupunkiväestön osuus on 21,3 % (vuonna 2010). Vuoden 2009 väestönlaskennan mukaan piirin asukkaista 60,2 % on azereja ja 39,7 % tališeja.


title: Astaran piirikunta

text: Seudun pääelinkeino on maatalous, joka on erikoistunut vihannesten, hedelmien, teen, riisin ja perunan viljelyyn sekä karjanhoitoon. Lisäksi on elintarviketeollisuutta sekä kansainvälistä tavaraliikennettä palvelevia yrityksiä. Piirin kautta kulkee Bakun ja Iranin rajan välinen maantie ja rautatie.


title: Astaran piirikunta

text: Paikallislehtenä ilmestyy "Astara".


title: Lənkəranin piirikunta

text: Lənkəranin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1539 neliökilometriä. Asukkaita on 207 600 henkeä (vuonna 2010).


title: Lənkəranin piirikunta

text: Lənkəranin piiri sijaitsee Kaspianmeren rannalla Azerbaidžanin tasavallan kaakkoisosassa. Se rajoittuu pohjoisessa Masallın, lännessä Lerikin ja etelässä Astaran piireihin.


title: Lənkəranin piirikunta

text: Piirin keskus on Lənkəranin kaupunki. Muita huomattavampia paikkakuntia ovat Limanin kaupunki sekä Aşağı Nüvədin, Balıqçılarin, Gərmətükin, Haftoniin, Hirkanin, İsti sun, Nərimanabadin ja Şirinsun taajamat. Kuntia on yhteensä 65 ja kyliä 84. Kaupunkiväestön osuus on 40,1 % (vuonna 2010). Vuoden 2009 väestönlaskennan mukaan piirin asukkaista 73,5 % on azereja ja 26,3 % tališeja.


title: Lənkəranin piirikunta

text: Asukkaista 86,0 % on azereja ja 13,6 % tališeja (vuonna 1999).


title: Lənkəranin piirikunta

text: Seudun pääelinkeino on maatalous, joka on erikoistunut viljan, vihannesten, hedelmien ja teen viljelyyn sekä karjanhoitoon. Lisäksi on elintarviketeollisuutta. Piirin kautta kulkee Bakun ja Astaran välinen maantie ja rautatie.


title: Lənkəranin piirikunta

text: Paikallislehtinä ilmestyvät "Lənkəran" ja "Aşkarlıq".


title: Rydman

text: Rydman on muun muassa seuraavien henkilöiden sukunimi:


title: Rydberg

text: Rydberg on muun muassa seuraavien henkilöiden sukunimi:


title: Jalkapallon Mestaruussarjan kausi 1959

text: Jalkapallon Mestaruussarjan kausi 1959 oli vuonna 1930 perustetun Mestaruussarjan 28. kausi. Kaudella 1959 Mestaruussarja pelattiin 10 joukkueen kaksinkertaisena sarjana. Mestaruussarjasta putosi vain yksi joukkue, kun sarjaa laajennettiin kaudelle 1960 kahdella joukkueella.


title: Jalkapallon Mestaruussarjan kausi 1959

text: Mestaruussarjan ja Suomen mestaruuden voitti HIFK, joka varmisti kuudennen mestaruutensa viimeisellä kierroksella 25. lokakuuta, kun se voitti Hakan Hannu Kankkosen, Carl-Magnus Ekmanin ja Åke Lindmanin maaleilla 3–1. Viimeiseksi sijoittunut GBK putosi Suomensarjaan.


title: Jalkapallon Mestaruussarjan kausi 1959

text: Mestaruussarjan maalikuninkuuden kaudella 1959 voitti TPS:n Matti Sundelin 21 maalilla. Mestaruussarjan yleisömäärä kaudella 1959 oli yhteensä 224 322 henkeä eli keskimäärin 2 492 katsojaa ottelua kohti. Kauden suurin yleisömäärä nähtiin 13. syyskuuta Olympiastadionilla pelatussa ottelussa HIFK–RU-38, kun ottelua saapui seuraamaan 7 102 katsojaa.


title: Jalkapallon Mestaruussarjan kausi 1959

text: KuPS:in vastustajaksi kauden 1959–60 Euroopan Cupin karsintakierrokselle arvottiin länsisaksalainen Eintracht Frankfurt, mutta KuPS luopui cupista pelaamatta otteluakaan.


title: Jalkapallon Mestaruussarjan kausi 1959

text: Mestaruussarjaan osallistui 10 joukkuetta, joista seitsemän kaudelta 1958 ja kolme nousijaa kauden 1958 Suomensarjasta. Suomensarjan Etelälohkon voittaja P-Pojat, Länsilohkon voittaja RU-38 ja Pohjoislohkon voittaja GBK nousivat suoraan. Nousijajoukkueet korvasivat edellisellä kaudella viimeisiksi jääneet I-Kissat, VPS:n ja KTP:n.


title: Kolari (täsmennyssivu)

text: Kolari voi tarkoittaa seuraavia:


title: Berliini: Suurkaupungin sinfonia

text: Berliini: Suurkaupungin sinfonia () on saksalainen pitkä dokumenttielokuva vuodelta 1927. Walter Ruttmannin ohjaama dokumentti kuvaa laman jälkeen uudistuneen Berliinin elämää auringonnoususta keskiyöhön.


title: Dmitri Orlov

text: Dmitri Vladimirovitš Orlov (, s. 23. heinäkuuta 1991 Novokuznetsk, Venäjän SFNT, Neuvostoliitto) on venäläinen jääkiekkopuolustaja, jolla on kevääseen 2023 ulottuva sopimus NHL-joukkue Washington Capitalsin kanssa.


title: Dmitri Orlov

text: Orlov on Metallurg Novokuznetskin kasvatti. Hän debytoi Venäjän superliigassa jo 16-vuotiaana kaudella 2007–2008, jolloin Orlov pelasi Novokuznetskissa kuusi ottelua. KHL:n tultua Superliigan tilalle hän pelasi joukkueessa kaudella 2008–2009 16 runkosarjaottelua tehden yhden maalin. NHL-joukkue Washington Capitals varasi hänet toisella kierroksella 55. pelaajana kesällä .


title: Dmitri Orlov

text: Kaudella 2009–2010 Orlov murtautui Novokuznetskin kokoonpanoon ja teki 41 runkosarjaottelussa tehot 4+3=7. Kaudella 2010–2011 hän oli tehoilla 2+11=14 joukkueen toiseksi tehokkain puolustaja Nick Angellin jälkeen. Orlov teki helmikuussa 2011 kesken kauden 2010–2011 try-out-sopimuksen Washington Capitalsin farmijoukkueen Hershey Bearsin kanssa Novokuznetskin menetettyä pudotuspelimahdollisuudet. Orlov teki noin viikon päästä Capitalsin kanssa kolmevuotisen tulokassopimuksen. Hän vahvisti joukkuetta AHL:ssä 19 runkosarjaottelussa ja kuudessa playoff-ottelussa.


title: Dmitri Orlov

text: Kauden 2011–2012 Orlov aloitti odotetusti AHL:ssä, mutta sai kutsun NHL:ään marraskuussa 2011. Hän teki NHL-debyyttinsä 21. marraskuuta 2011 Phoenix Coyotesia vastaan. Orlovin NHL-uran avausmaali oli voittomaali Carolina Hurricanesia vastaan 15. tammikuuta 2012.


title: Dmitri Orlov

text: Orlovilla on aikuisten arvokisoista MM-kultaa vuodelta 2014, sekä pronssia 2016 ja 2017.


title: Dmitri Orlov

text: Orlov voitti alle 20-vuotiaiden maailmanmestaruuden vuonna 2011. Hän toimi Venäjän varakapteenina ja teki seitsemässä ottelussa tehot 1+8=9, joilla Orlov oli turnauksen toiseksi tehokkain puolustaja Kanadan Ryan Ellisin jälkeen. Hän voitti puolustajien syöttöpörssin ja valittiin tähdistökentälliseen. Orlov pelasi myös vuoden 2010 turnauksessa.


title: Dmitri Orlov

text: Vuosina 2008 ja 2009 Orlov voitti alle 18-vuotiaiden MM-hopeaa.


title: T-luokka (hävittäjä)

text: T-luokka oli Britannian Kuninkaallisen laivaston hävittäjäluokka, jotka muodostivat vuoden 1940 hätäohjelman () kahdeksan hävittäjää. Luokan alukset muodostivat aluksi saattuepalveluksessa niin kutsutun 6. hätälaivueen ().


title: T-luokka (hävittäjä)

text: Apuaseina olleet neliputkiset kaksinaulaiset oli korvattu Mk IV kaksiputkisilla Boforsin 40 millimetrin ilmatorjuntatykeillä, mitä kutsuttiin toisinaan Hazemeyer asennukseksi. Asennuksessa oli tykit vakautettu, joten aluksen keinunta ei estänyt tarkkaa tulta. Tulenjohtokoneeseen oli kytketty tyypin 282 tutka.


title: Ja elämä jatkuu

text: Elokuva sai São Paulon elokuvajuhlilla kriitikoiden erikoispalkinnon ja elokuva esitettiin myös Cannesin elokuvajuhlilla. Sen persiankielisestä nimestä ja pituudesta on eri versioita: Cannesissa Zendegi Edame Darad, Elonetissa Va zendegi edameh darad ja IMDB:ssä Zendegi va digar hich.


title: Aili Pulkka

text: Aili Elina Pulkka (o.s. Waris, 20. tammikuuta 1915 Helsinki – 9. syyskuuta 1987) oli suomalainen arkkitehti. Hän kirjoitti ylioppilaaksi Helsingin suomalaisesta yhteiskoulusta 1933 ja valmistui arkkitehdiksi Teknillisestä korkeakoulusta 1939. Opintomatkan Ranskaan hän teki Unicefin apurahalla 1948. Vuonna 1941 hän avioitui arkkitehti Niilo Pulkan kanssa.


title: Aili Pulkka

text: Aili Pulkka aloitti työuransa arkkitehtitoimisto Veikko Leisténin toimistoapulaisena 1939–1940 ja jatkoi arkkitehtitoimisto Viljo Revellin toimistoapulaisena 1940–1942, arkkitehtitoimisto Erkki Huttusen toimistoapulaisena 1942–1945 ja professori Alvar Aallon toimistoapulaisena 1945–1946. Vuonna 1946 hän perusti miehensä kanssa oman yrityksen arkkitehtitoimisto Aili ja Niilo Pulkan.


title: Aili Pulkka

text: Aili ja Niilo Pulkan suunnittelemia rakennuksia ovat muun muassa:


title: Aili Pulkka

text: He ovat myös suunnitelleet Valkeakosken sankarihautausmaan muistomerkin (1955).


title: Burmalainen harppu

text: Burmalainen harppu on japanilainen elokuva vuodelta 1956. Se ajoittuu toisen maailmansodan loppuun. Burmassa taistellut sotamies Mizushima on järkyttynyt nähdessään, miten japanilaiset kaatuneet jätetään taistelukentille. Hän pukeutuu buddhalaiseksi munkiksi ja jää jälkeen hautaamaan toverinsa.


title: Burmalainen harppu

text: Elokuva oli Oscar-ehdokkaana.


title: Burmalainen harppu

text: Ohjaaja teki elokuvasta uuden version värifilmille vuonna 1985.


title: Leonid Nevzlin

text: Leonid Borisovitš Nevzlin (, s. 21. syyskuuta 1959) on venäjänjuutalainen liikemies, joka elää maanpaossa Israelissa.


title: Leonid Nevzlin

text: Moskovan kaupunginoikeus tuomitsi elokuussa 2008 öljy-yhtiö Jukosin kakkosmiehenä toimineen Nevzlinin elinkautiseen vankeusrangaistukseen viidestä palkkamurhasta. Nevzlin itse sanoo murhasyytteiden olevan "Kremlin masinoima poliittinen jahti". Venäjän syyttäjänviraston mukaan Nevzlin on myös saattanut antaa määräyksen entisen venäläisagentin Aleksandr Litvinenkon myrkyttämisestä. Nevzlin kiistää myös tämän.


title: Tehtaankoulu

text: Tehtaankoulu on historiallinen, teollisuuslaitoksen ylläpitämä koulu, joka huolehti tehtaan työntekijöiden lasten alkeisopetuksesta. Suomessa tehtaankouluja oli 1600-luvulta 1900-luvun puoliväliin. Pohjoismaiden ensimmäiset tehtaankoulut perustettiin Ruotsiin 1600-luvun alkupuolella. Vuosisadan puolivälissä niiden opetussuunnitelma oli jo varsin laaja sisältäen esimerkiksi latinan alkeisopetuksen. Näin oli muun muassa Ruotsissa Avestassa ja Kemiön Tjudassa. Tehtaankouluissa käytettiin 1800-luvun alkupuoliskolla Bell–Lancasterin opetusjärjestelmää, jossa varttuneemmat oppilaat opettajan johdolla opettivat aloittelevia koululaisia. Järjestelmää käytettiin vielä 1867 perustetussa Forssan tehtaan koulussa, mutta se väistyi kansakoulujärjestelmän kehittyessä.


title: Tehtaankoulu

text: Suomen 1850- ja 1860-luvulla perustetuista yksityiskouluista melkein puolet oli tehtaankouluja, eniten niitä oli Savossa ja Karjalassa. Eräät tehtaat ottivat käyttöön paikallisen oppivelvollisuuden määräämällä työntekijänsä lähettämään lapsensa tehtaankouluun. Kansakouluasetus säädettiin 1866 ja vuosisadan loppua kohden tehtaankouluja alettiin muuttaa kunnallisiksi kansakouluiksi. Suomen viimeinen tehtaan ylläpitämä kansakoulu oli Janakkalan Tervakoskella. Se siirtyi kunnan hoitoon 1950.


title: U-luokka (hävittäjä)

text: U-luokka oli Britannian Kuninkaallisen laivaston hävittäjäluokka, jotka muodostivat vuoden 1941 hätäohjelman () niin kutsutun 7. Hätälaivueen () kahdeksan hävittäjää. Luokan alukset tilattiin 12. kesäkuuta ja ne olivat lähes suoria kopioita S-luokan hävittäjistä.


title: U-luokka (hävittäjä)

text: Aluksia ei varustettu toimimaan Jäämeren olosuhteisiin. Ainoastaan "HMS Grenville" ja "HMS Ulster" varustettiin kolmijalkaisella mastolla ja lopouihin asennettiin lyhyt verkkomasto. "HMS Ulsteria" ei varustettu tutkalla.


title: U-luokka (hävittäjä)

text: "HMS Ulysses" varustettiin neliputkisella kaksinaulaisella ja "HMS Urchin" kahdella kaksiputkisella 20 millimetrin Oerlikoneilla. Loput luokan alukset aseistettiin 40 millimetrin Hazemayer-asennetuin kaksiputkisin ilmatorjuntatykein.


title: U-luokka (hävittäjä)

text: "HMS Grenvillen" ja "HMS Ulsterin" mastot vaihdettiin pitkät verkkomastot. Aluksista ainakin "HMS Urchinille", "HMS Ulsterille" ja "HMS Uranialle" asennettu tutka tyyppiä 272 korvattiin tyypillä 276. Tutka tyyppiä 291 siirrettiin lyhyeen mastoon Hazemayer asennuksen etuosaan. Tyynellämerellä palvelleiden alusten ilmatorjuntaa vahvistettiin lisäämällä 20 millimetrin Oerlikoneja.


title: Boudu eli miten välttyä hukkumasta

text: Boudu sauvé des eaux on ranskalainen Jean Renoirin ohjaama elokuva vuodelta 1932. Sitä on esitetty Suomessa nimillä "Boudu" ja "Boudu eli miten välttyä hukkumasta ". Se kertoo kulkurista, joka hyppää Seine-jokeen, ja kirjakauppiaasta, joka pelastaa hänet.


title: Osinkosuhde

text: Osinko/kokonaistulos eli osinkosuhde kertoo kuinka suuri yrityksen jakama osinko on suhteessa tilikauden tulokseen. Se siis kuvaa kuinka suuri osuus voitoista jaetaan osakkeenomistajille. Se osuus voittoa, jota ei jaeta osinkoina, jää yritykseen toiminnan kehittämistä ja investointeja varten. Osingot ovat osakkeiden arvonnousun ohella toinen tapa, jolla osakkeenomistajat voivat saada tuottoa sijoitukselleen.


title: Osinkosuhde

text: Kasvuhakuiset yritykset käyttävät tyypillisesti ison osan voitoistaan investointeihin, ja siksi niiden osinkosuhde on usein pienempi. Tällöin tavoitteena on, että sijoittajat pääsevät hyötymään näiden investointien kautta joskus tulevaisuudessa vielä enemmän. Yritykset voivat käyttää jakamattomia voittovaroja myös esimerkiksi omien osakkeiden takaisin ostamiseen. Osinkoina voidaan jakaa myös aiempina vuosina kertyneitä jakamattomia voittovaroja, joten osinkosuhde voi joskus olla yli 100 prosenttia.


title: Osinkosuhde

text: Osinkosuhdetta laskettaessa voidaan käyttää kokonaistulosta, josta on poistettu satunnaisten erien vaikutus. Satunnaiset erät ovat yrityksen tavanomaisesta toiminnasta poikkeavia kertaluonteisia tuottoja tai kuluja. Kun nämä erät jätetään huomiotta, osinkosuhde kuvaa paremmin yrityksen pysyvämpää voitonjaon suhdetta.


title: Sveitsin asevoimat

text: Sveitsin asevoimat (, , , ) vastaavat Sveitsin puolustuksesta, ja ne koostuvat maavoimista ja ilmavoimista. Vaikka Sveitsillä ei sisämaavaltiona ole merta, asevoimat ovat käyttäneet vartiolaivoja maan joilla ja järvillä. Asevoimien komentaja on André Blattmann. Sveitsissä on yleinen asevelvollisuus.


title: Juusonranta

text: Juusonranta on Valkeakosken 22. kaupunginosa. Se sijaitsee Valkeakosken luoteisosassa, aivan taajama-asutuksen rajan luona. Juusonranta sijaitsee Lotilanjärven rannalla.


title: Juusonranta

text: Juusonranta on uusi kaupunginosa, ja se on saanut nimensä Juuso Waldenin mukaan.


title: Səməd Vurğun

text: Səməd Vurğun (oikea nimi "Səməd Yusif oğlu Vəkilov", , Самед Юсиф оглы Векилов, "Samed Jusif ogly Vekilov"; 21. maaliskuuta 1906 nykyisen Qazaxin piirin Yuxarı Salahlın kylä – 27. toukokuuta 1956 Baku) oli azerbaidžanilainen runoilija, näytelmäkirjailija ja yhteiskunnallinen vaikuttaja. Häntä pidetään azerinkielisen nykyrunouden alullepanijana.


title: Səməd Vurğun

text: Səməd Vurğun syntyi talonpojan perheeseen. Hän valmistui Qazaxin opettajaseminaarista vuonna 1924, työskenteli opettajana, opiskeli Moskovan yliopistossa ja suoritti jatko-opintoja Bakussa. Vurğunin ensimmäiset teokset ilmestyivät vuonna 1924. 1700-luvun runoilijasta kertova runomuotoinen näytelmä "Vaqif" (1937) ja runonäytelmä "Fərhad və Şirin" (1941) saivat Stalin-palkinnon vuonna 1941 ja 1942. Vurğun toimi myös klassisen ja neuvostorunouden azerintajana.


title: Səməd Vurğun

text: Vurğun liittyi Neuvostoliiton kommunistiseen puolueeseen vuonna 1940. Vuonna 1943 hän sai Azerbaidžanin SNT:n ansioituneen taiteilijan ja kansanrunoilijan arvonimet. Vuonna 1945 hänet valittiin Azerbaidžanin tiedeakatemian akateemikoksi. Hän toimi myös Neuvostoliiton korkeimman neuvoston edustajana. Runoilija on palkittu kahdella Leninin kunniamerkillä.


title: Seleniitti

text: Seleniitti (SeO) on anioni, joka muodostuu seleenihapokkeen protolysoituessa. Myös seleenihapokkeen suolat sisältävät seleniitti-anionin ja niitä kutsutaan seleniiteiksi. Seleniitit toimivat seleenin lähteinä esimerkiksi kasveille.


title: Seleniitti

text: Seleniitti-ioni on muodoltaan pyramidimainen ja seleeniatomi on pyramidin huippu. Seleenin ja happiatomien väliset etäisyydet ovat 1,72 Å. Seleniittianionin rakenteessa seleeniatomilla on vapaa elektronipari, joka toimii kiinteissä seleniiteissä "näkymättömän" ligandin tavoin, mikä vaikuttaa niiden kiderakenteeseen.


title: Seleniitti

text: Seleniitti-ioni muistuttaa ominaisuuksiltaan isomorfista sulfiitti-ionia, mutta on voimakkaampi hapetin. Happamissa olosuhteissa seleniitti-ioni esiintyy vetyseleniitti-ioneina (HSeO), ja tällaisia liuoksia kuumennettaessa muodostuu diseleniitti-ioneja (SeO). Vetyseleniiteistä ainoastaan skandiumvetyseleniitin rakenne tunnetaan hyvin.


title: Seleniitti

text: Seleniittejä voidaan valmistaa neutraloimalla seleenihapoketta metallioksideilla tai -hydroksideilla. Useita seleniittejä saadaan myös kuumentamalla seleenidioksidia metallioksidin kanssa.


title: Seleniitti

text: Seleniittejä käytetään muun muassa lannoitteissa ja natrium-, sinkki-, ja bariumseleniittejä lasinvalmistuksessa.


title: Teemu Tumelius

text: Teemu Tumelius (s.1957 Helsinki) on suomalainen merimestari (evp) ja tietokirjailija. Virkamiesuran ohessa hän toimi yrittäjänä. Tumelius on Suomen tietokirjailijat ry:n jäsen. Tumeliuksen vanhemmat ovat Aulis Tumelius ja Heidi Tumelius.


title: Teemu Tumelius

text: Tumelius tuli Helsingin kaupungin Palolaitoksen palvelukseen tammikuussa 1980. Tämän jälkeen Tumelius työskenteli vuorotyössä operatiivisella osastolla eri tehtävissä. Hänestä tuli meritoiminnan varajohtaja 2004 ja merimestari2009. Hän siirtyi hallinto- ja kehittämisosaston esikuntaan 2013. Teemu Tumelius on käynyt Etelä-Suomen alueellisen 87. maanpuolustuskurssin ja maanpuolustuksen 67. jatkokurssin Tuusulan Taistelukoulussa. Tumelius on toiminut luennoitsijana Pelastusopistossa, Raja- ja merivartiokoulussa ja Helsingin pelastuskoulussa. Reserviin (eläkkeelle) Helsingin kaupungin Pelastuslaitoksen vakinaisesta virasta Teemu Tumelius siirtyi täysin palvelleena kesäkuussa 2018.


title: Teemu Tumelius

text: Oy Tumelius Capitals Ab ja Kiinteistötoimisto Teemu Tumelius Oy, LKV:n hallituksen puheenjohtajana ja toimitusjohtajana hän toimi vuosina 1978-2008. Asunto Oy Kaivopuiston Kivilinna hallituksen puheenjohtaja vuosina 1994-1998. Ateneumin ystävät ry:n hallituksen jäsenenä ja varapuheenjohtajana vuosina 2004-2010. Asunto Oy Castréninkatu 20 hallituksen jäsenenä vuosina 2004-2005. Suomenlinnan Upseerikerho ry:n johtokunnan jäsenenä vuosina 2006-2007. Bostads Ab Bastuvillan Asunto Oy hallituksen puheenjohtaja vuodesta 2003.


title: Teemu Tumelius

text: Sukunsa kolmannessa polvessa asepalvelus Merivoimissa vuonna 1979. Kersantti Teemu Tumelius palveli miinalaiva Pohjanmaan ensimmäisessä miehistössä kun alus luovutettiin Wärtsilän Helsingin telakalta kesäkuusssa 1979 Merivoimille. Merisotakoulun koulupurjehdus 1979 suuntautui Itämerelle ja Pohjanmerelle.


title: Rotat heräävät

text: Rotat heräävät on jugoslavialainen elokuva vuodelta 1966. Se kertoo yksinäisestä nuoresta miehestä, joka yrittää turhaan muuttaa elämäänsä. Sen ohjaaja sai Berliinin elokuvajuhlilla hopeisen karhun.


title: Mäntsälän Viikkouutiset

text: Mäntsälän Viikkouutiset on Mäntsälässä kerran viikossa torstaisin ilmestyvä ilmaisjakelulehti. Vastaavana päätoimittajana Pentti Kiiski. Lehti kuuluu Lehtiyhtymä-konserniin. Paikkakunnalla ilmestyy lisäksi samaan yhtymään kuuluva tilattava paikallislehti Mäntsälä-Lehti ja toinen ilmaisjakelulehti Mäntsälän Uutiset.


title: Taivaanrannan maalarit

text: Taivaanrannan maalarit ("Bye Bye Brasil") on Carlos Dieguesin ohjaama elokuva vuodelta 1979. Elokuva kertoo Brasilian maaseudulla kiertelevästä sirkusseurueesta. Se oli Cannesin elokuvajuhlilla ehdokkaana Kultaisen palmun saajaksi.


title: Taivaanrannan maalarit

text: "The New York Timesin" kriitikot valitsivat "Taivaanrannan maalarit" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Riian radio- ja televisiotorni

text: Riian radio- ja televisiotorni () on 368,5 metriä korkea torni Riiassa Latviassa. Se on Euroopan unionin korkein ilman tukea pystyssä pysyvä rakennus ja Euroopan kolmanneksi korkein rakennus (Ostankinon televisiotornin ja Kiovan televisiotornin jälkeen).


title: Riian radio- ja televisiotorni

text: Torni rakennettiin vuosien 1979 ja 1986 välissä. 97 metrin korkeudessa sijaitsee näköalatasanne, josta näkee suurimman osan kaupungista. Torni on rakennettu Zaķusalan saarelle, joka sijaitsee keskellä Väinäjokea. Tornin on sanottu kestävän kovatkin tuulet ilman havaittavaa tärinää. Tornissa on kaksi hissiä ja yhdet portaat.


title: Riian radio- ja televisiotorni

text: Torni aloitti lähetyksensä vuonna 1986.


title: Italian kuningaskunta (Napoleon)

text: Italian kuningaskunta (, mutta myös Regno Italico) oli Napoleonin Ranskan vasallivaltio 17. maaliskuuta 1805 – 11. huhtikuuta 1814 nykyisessä Pohjois-Italiassa. Se syntyi, kun vuonna 1801 perustettu Italian tasavalta muutettiin kuningaskunnaksi.


title: Italian kuningaskunta (Napoleon)

text: Sen kuninkaana oli Napoleon I ja varakuninkaana Eugène de Beauharnais, joka oli valtion syntyessä 24-vuotias. Napoleon kruunattiin Milanon katedraalissa 26. toukokuuta Lombardian rautakruunulla. Napoleonin titteli oli ”Ranskan keisari ja Italian kuningas” (Empereur des Français & Roi d’Italie), koska tämä korosti Italian tärkeyttä hänelle.


title: Bonnie ja Clyde (elokuva)

text: Bonnie ja Clyde () on Arthur Pennin ohjaama elokuva vuodelta 1967. Se kertoo rikollispari Bonnie ja Clyden tarinan. Suomen televisiossa sitä on esitetty myös nimellä "Bonnie ja Clyde... me ryöstämme pankkeja".


title: Bonnie ja Clyde (elokuva)

text: Elokuva sai Oscarit parhaasta kuvauksesta ja parhaasta naissivuosasta.


title: Bonnie ja Clyde (elokuva)

text: "Bonnie ja Clyde" valittiin vuonna 1992 Yhdysvaltojen kongressin kirjaston National Film Registryyn, johon kootaan esteettisesti, historiallisesti ja kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Teena Marie

text: Teena Marie (oikealta nimeltään Mary Christine Brockert; 5. maaliskuuta 1956 Santa Monica, Kalifornia – 26. joulukuuta 2010 Los Angeles) oli yhdysvaltalainen laulaja-lauluntekijä ja tuottaja. Laulamisen ohella Teena Marie soitti rytmikitaraa, koskettimia ja congarumpuja. Hän myös kirjoitti, tuotti, lauloi ja sovitti käytännössä kaikki laulunsa vuoden 1980 levystään "Irons in the Fire" alkaen.


title: Teena Marie

text: R&B-laulaja Teena Marie aloitti työskennellä vuoden 1977 tienoilla Motown Recordsille, jossa R&B-legenda Rick James otti hänet suojatikseen. Teena Marien debyyttialbumi "Wild and Peaceful" ilmestyi vuonna 1979 ja sisälsi Rick Jamesin kanssa lauletun dueton "I'm Just a Sucker for Your Love". Seuraava albumi "Lady T" oli saanut nimensä Teena Marien lempinimen mukaan. Vuonna 1983 Teena Marien levy-yhtiöksi vaihtui Epic ja hänen kuudennella albumillaan, vuoden 1984 "Starchildilla" oli uran suurin hitti, "Lovergirl". Teena Marien suosio laski 1980-luvun loppupuolella ja sopimus Epicin kanssa päättyi vuoden 1990 "Ivory"-albumiin.


title: Teena Marie

text: Vuonna 1994 laulaja julkaisi levyn "Passion Play" omalla Sarat-levymerkillään. Kymmenen vuotta myöhemmin ilmestyi Marien seuraava albumi "La Doña" Cash Money -yhtiön kautta. Levyä tekemässä olivat myös Gerald LeVert, Rick James ja MC Lyte. Tätä seurasi "Sapphire" pari vuotta myöhemmin. Teena Marien viimeiseksi studioalbumiksi jäi vuonna 2009 Stax Recordsin julkaisema "Congo Square".


title: Skidzel

text: Skidzel (), Skidal () eli Skidel (; ; ) on pieni kaupunki Hrodnan alueen Hrodnan piirissä Valko-Venäjän länsiosissa. Kaupungin väkiluku oli lokakuussa 2009 yhteensä 10 869.


title: Skidzel

text: Skidzel sijaitsee maanteitse 30 kilometriä Hrodnan kaupungin itäpuolella. Hrodnasta Minskiin vievä valtatie M6 jakaa kaupungin pohjoiseen ja eteläiseen osaan. Lidaan on tätä valtatietä seuraten runsas 80 kilometriä ja Minskiin noin 240 kilometrin matka. Kaupungin eteläisessä osassa sijaitsee Valko-Venäjän rautateiden Hrodna- Masty -osuuden asema "Skidel" (). Linja-autoasema on puolestaan valtatien pohjoispuolessa osassa kaupunkia (noin ). Hrodnan lentoasema (Obuhovo) sijaitsee noin 17 kilometriä Skidzelin keskustan länsipuolella. Vesistönsä puolesta kaupunki kuuluu Niemen-joen valuma-alueeseen; joen sivuhaara Kotra () virtaa kaupungin länsilaidalla.


title: Mother India

text: Mother India (, ) on Mehboob Khanin ohjaama ja tuottama intialainen draamaelokuva vuodelta 1957. Se on uudelleenfilmatisointi saman ohjaajan "Aurat"-elokuvasta vuodelta 1940. "Mother India" oli Oscar-ehdokkaana parhaaksi vieraskieliseksi elokuvaksi. Se sijoittui kolmanneksi British Film Instituten 10 parhaan intialaisen elokuvan listalla.


title: Mother India

text: Elokuva kertoo köyhästä intialaisesta sankariäidistä, joka kärsii kahden poikansa takia.


title: Passion Play

text: Passion Play on englanninkielinen termi pääsiäisnäytelmälle.


title: Passion Play

text: Passion Play voi myös viitata seuraaviin:


title: Pikoteknologia

text: Termi pikoteknologia tarkoittaa samansuuntaista tekniikkaa kuin nanoteknologia, tosin vain pienempää. Pikoteknologia on hypoteettinen tulevaisuuden materian manipulaation taso, jonka mittakaava olisi metrin biljoonasosa. Tämä tarkoittaa 1 000 kertaa nanometriä pienempää yksikköä, eli siis noin 1 000 kertaa pienempää tekniikkaa kuin nanoteknologia. Se on myös 100 kertaa pienempää kuin suurin osa kemiallisista mittauksista. Pääasiassa pikoteknologia olisi atomeja pienempien aineen osien manipulaatioita. Tämä vaatisi suurta pienten aineen osien, kuten säikeiden ja kvarkkien tuntemusta. Tulevaisuuden tutkija Ray Kurzweil arvioi, että ihmiset voivat saavuttaa tämän teknologian tason 2100-luvulla.


title: Lenexpo (messukeskus)

text:
Lenexpo on messukeskus Pietarissa Vasilinsaarella Venäjällä noin 4,5 kilometrin päässä keskustasta. Se on suurin messukeskus Pietarissa ja Luoteis-Venäjällä sekä yksi suurimmista messukeskuksista Venäjällä 14 hehtaarin messualueellaan. Messukeskus rakennettiin vuosina 1963–1968 ja sen ensimmäinen kansainvälinen näyttely "Inrybprom -68" järjestettiin vuonna 1968. Messukeskus sijaitsee Morskoi vokzal -matkustajasataman vieressä ja sen lähimmät metroasemat, vihreän linjan Primorskaja ja Vasileostrovskaja sijaitsevat noin 2,5 kilometrin päässä.
Lenexpo järjestää vuosittain noin 70 messutapahtumaa yhdessä 10 000 yrityksen kanssa ympäri maailmaa. Keskuksessa vierailee vuosittain 1,2 miljoonaa kävijää. Messukeskuksen sijainti aivan Suomenlahden rannalla antaa mahdollisuuden vierailla alueella omalla veneellä.


title: Lenexpo (messukeskus)

text: Messukeskus sisältää:


title: Arktisen alueen kutistuminen

text: Arktisen alueen kutistuminen tarkoittaa pohjoisnapaa ympäröivän alueen (pohjoisen alueen 10 celsiusasteen rajalla) pienenemistä pääasiassa alueen ilmaston muuttuessa kasvihuoneilmiön takia. Arviot, milloin arktinen alue tulee olemaan jäästä vapaa kesällä vaihtelevat korkeista arvioista, jotka sijoittuvat vuosiin 2060–2080 mataliin arvioihin, jotka sijoittuvat vuoden 2030 tienoille. Koska kasvihuoneilmiö vaikuttaa paljon erityisesti arktisella alueella, se nähdään usein ilmastonmuutoksen "indikaattorina". Tieteilijät ovat ehdottaneet ongelman ratkaisuksi metaanin vapauttamisen arktiselle alueelle.


title: Arktisen alueen kutistuminen

text: Useat kaukokartoitussatelliitit, kuten esimerkiksi EOS-Aqua, tutkivat myös jääpeitettä.


title: Şahbuzin piirikunta

text: Şahbuzin piirikunta (, ) on paikallishallintoalue Azerbaidžanin tasavaltaan kuuluvassa Nahitševanin autonomisessa tasavallassa. Vuonna 1930 perustetun piirin pinta-ala on 815 neliökilometriä. Asukkaita on 22 900 henkeä (vuonna 2010).


title: Şahbuzin piirikunta

text: Şahbuzin piiri sijaitsee Nahitševan keskiosassa. Se rajoittuu pohjoisessa ja idässä Armeniaan, etelässä Culfan ja lännessä Babəkin piireihin.


title: Şahbuzin piirikunta

text: Piirin keskus on Şahbuzin kaupunki. Toinen huomattavampi paikkakunta on Badamlın taajama. Kuntia on yhteensä 25 ja kyliä 23.


title: Şahbuzin piirikunta

text: Seudun pääelinkeino on karjanhoito. Lisäksi kasvatetaan viljaa, rehukasveja, vihanneksia, perunaa ja hedelmiä, harjoitetaan mehiläisten hoitoa sekä tuotetaan kivennäisvesiä. Şahbuzista on maantieyhteys Nahitševanin kaupunkiin.


title: Şahbuzin piirikunta

text: Alueella sijaitsee vuonna 2003 perustettu Şahbuzin luonnonpuisto. Paikallislehtenä ilmestyy "Oğuz səsi" (”Oguusin ääni”).


title: Nanoauto

text: Nanoauto on molekyyleistä koostuva auto, jonka professori James Tourin ryhmä suunnitteli vuonna 2005 yhdysvaltalaisessa Ricen yliopistossa. Alkuperäisellä nanoautolla ei ole nimestään huolimatta molekyylimoottoria eikä se ole varsinainen auto. Se rakennettiin, että voitaisiin selvittää liikkuvatko fulleriinit metallipinnoilla liukumalla vai pyörimällä.


title: Nanoauto

text: Nanoautossa on H-kirjaimen muotoinen ”akseli” ja fullereenimolekyylit (C) pyörinä neljässä kulmassa.


title: Nanoauto

text: Kultapinnalla molekyylit kiinnittävät itsensä maahan fulleriinimolekyylien avulla, ja voidaan havaita tunnelointimikroskoopin avulla. Jos pinnan lämmittää 200 °C:n lämpöiseksi, molekyylit liikkuvat eteen ja taakse toimien ”pyörinä”. Nanoauto voi kulkea eteenpäin, koska fulleriinipyörät sopivat alkyyniakseliin hiili-hiili-atomiparin läpi. Kun lämpötila on tarpeeksi korkea, neljä hiili-hiili-atomiparia alkavat pyöriä ja nanoauto lähtee liikkeelle. Professori Kevin Kelly (myös Ricen yliopistossa) varmisti liikkeen tönäisemällä nanoautoa STM-mikroskoopin kärjellä.


title: Nanoauto

text: Nanoautosta on suunniteltu myös muita versioita, joilla on molekyylimoottori.


title: Cria cuervos – korppi sylissä

text: Cria cuervos – korppi sylissä ("Cría cuervos") on Carlos Sauran ohjaama espanjalainen elokuva vuodelta 1976. Ana Torrent esittää pientä Ana-tyttöä, ja Geraldine Chaplin nähdään kaksoisroolissa Anan äitinä ja aikuisena Anana. Elokuvan keskeisiä teemoja ovat kuolema ja lapsuuden ja aikuisuuden yhteys. Elokuva valmistui Francisco Francon valtakaudella, ja se on nähty aikakauden vertauskuvana, mutta se on myös kuvaus maailmasta lapsen silmin.


title: Cria cuervos – korppi sylissä

text: Sen tunnussävelmästä ”Porque te vas” (Miksi lähdit pois?) tuli elokuvan myötä suosittu. Elokuva sai Cannesin elokuvajuhlilla yhdessä Eric Rohmerin elokuvan "" kanssa tuomariston erikoispalkinnon.


title: Man Bites Dog – ammatti: tappaja

text: Man Bites Dog – ammatti: tappaja ("C’est arrivé près de chez vous") on belgialainen elokuva vuodelta 1992. Se on sarjamurhaajasta kertova musta komedia. Se on pseudodokumentti, jossa seurataan sarjamurhaajan jälkiä belgialaisessa pikkukaupungissa. Elokuvan päähenkilö Ben käyttää murhia hyväkseen saadakseen julkisuutta skandaalilehdissä.


title: Sosiaaliturvatili

text: Sosiaaliturvatili eli sosiaalitili on sosiaaliturvan muoto, jossa yksilön on pakko säästää tietty osuus tuloistaan sosiaaliturvatilille, kun tulot ovat tarpeeksi suuria ja/tai tilillä on vajausta. Esimerkiksi työttömyyden, sairauden tai vanhuuden tullen hän saa nostaa tililtään sosiaaliturvaa.


title: Sosiaaliturvatili

text: Näin esimerkiksi ansiosidonnainen työttömyysturva voidaan tehdä velkamaiseksi hieman autovakuutusbonusten tavoin, niin että ihmisen kannattaa yrittää pitää työttömyysjaksonsa lyhyenä. Toisaalta ansiotason vakuuttamisen hankaloittaminen kohdistuu pahiten keskiluokan pienituloisempaan puoliskoon, koska esimerkiksi pankit ovat asuntolainoja myöntäessään kiinnostuneita työttömyysriskistä ja sen vaikutuksista maksukykyyn. Etenkin taantuman aikoina yhä suurempi osa ihmisistä saattaisi tulla kyvyttömiksi rahoittamaan itselleen omistusasuntoa, millä on tulevaisuudessa muita vaikutuksia sosiaaliluokkien rakenteeseen. Jos sosiaaliturvatililtä taas voisi nostaa suhteellisen hyvää työttömyysturvaa, vaikka se olisi negatiivissaldoinenkin, ei tällainen negatiivinen kannustin olisi pankeille kovinkaan voimakas, etenkin jos sosiaaliturvan nostamisen voisi yhdistää osa-aikaseen työhön joustavasti, mikä siis parantaisi etenkin pienituloisimpien taloudellista asemaa.


title: Sosiaaliturvatili

text: Ruotsissa on laskettu, että kaikkia tulonsiirtoja ja palveluita koskeva tilimalli pudottaisi marginaaliverot puoleen nykyisestä.


title: Sosiaaliturvatili

text: Muun muassa Singaporessa ja Malesiassa on käytössä sosiaaliturvatilit, joissa yhdellä tilillä turvataan monenlaisia riskejä vastaan, esimerkiksi eläköityminen, sairastuminen ja vammautuminen. Jos riskit ovat yhteensä suuria ja kansalaiset ovat riskinkarttajia, suurimmissa riskeissä voi käyttää lisäapuna valtion rahoitusta.


title: Sosiaaliturvatili

text: Talousnobelisti Joseph Stiglitzin tutkimuksen mukaan samalla henkilöllä tulisi olla vain yksi sosiaaliturvatili, jolta hänen kaikki erityyppiset sosiaaliturvamenonsa rahoitettaisiin. Työttömyystili lisää kannustimia työpaikan hankintaan verrattuna valtion rahoittamaan työttömyysturvaan.


title: Sosiaaliturvatili

text: Sosiaaliturva heikentää kannustimia työntekoon, koska mitä enemmän henkilö ansaitsee itse, sitä vähemmän sosiaaliturvaa hän saa. Toisaalta köyhiä ei haluta jättää ilman apua. Monien mielestä vähiten huono kompromissi näiden kahden ongelman välillä saavutetaan sosiaaliturvatileillä, joissa sosiaaliturva otetaan omalta sosiaaliturvatililtä, minkä jälkeen "korkeammalla veroprosentilla" paikataan tiliin tullutta aukkoa. Käytännön sovelluksissa valtio hoitaa tarvittavan turvan viime kädessä, mikäli tililtä loppuvat rahat.


title: Sosiaaliturvatili

text: Sosiaalitili luo työikäisille kannusteen pitää huolta omasta terveydestään, koska terveyden ylläpito johtaisi korkeampaan eläkkeeseen. Toisaalta myös Suomen nykyinen työeläkejärjestelmä on sellainen, että pidempi ja etenkin loppupäästään yhtenäisempi työura nostaa eläkettä huomattavasti.


title: Sosiaaliturvatili

text: Chilessä työttömyystilien on todistettu vähentäneen työttömyyttä. Valtion rahoittama työttömyysturva saattaa pidentää työttömyyttä huomattavasti.


title: Sosiaaliturvatili

text: Työttömyyskorvausten pienentäminen vähentää työttömäksi jäämistä. Jos korvaus alenee työttömyysjakson kestäessä, se lyhentää työttömyysjaksoja, mikä vaikutus on tutkimusten perusteella suurempi. Lisäksi työttömyyskorvausten keston pidentäminen lisää tutkimusten mukaan työttömyysjakson pituutta.


title: Sosiaaliturvatili

text: Jo 1990-luvulla hallituksen talousneuvosto suositti tutkimusta sosiaalitilien soveltuvuudesta Suomeen, ja sosiaali- ja terveysministeriö sekä valtioneuvoston kanslia ovat hahmotelleet tätä 2000-luvulla.


title: Sosiaaliturvatili

text: Etla ehdotti vuonna 2010 työttömyystilien käyttöönottoa Suomessa.


title: Tyrannosaurus Rex (lautapeli)

text:
Tyrannosaurus Rex on 5-99-vuotiaille pelaajille suunnattu lautapeli.
Pelaajat heittävät noppaa ja siirtävät dinosauruksia nopan osoittaman luvun verran. Pelaajien kuuluu kulkea jalanjälkien suuntaan.


title: Tyrannosaurus Rex (lautapeli)

text: Värillinen ruutu kotiluolan ulkopuolella lasketaan ensimmäiseksi ruuduksi. Vuoro kulkee myötäpäivään.


title: Tyrannosaurus Rex (lautapeli)

text: Se pelaaja, joka joutuu ensin jalanjälkeen, ottaa Tyrannosaurus Rexin peliin (pelilaudan ulkopuolelta tai järvestä) ja asettaa sen johonkin järven ympärillä olevista kivistä.


title: Tyrannosaurus Rex (lautapeli)

text: Jatkossa Tyrannosaurusta siirtää aina se pelaaja, joka dinosauruksellaan joutuu jalanjälkeen. Hän heittää silloin noppaa ja siirtää Tyrannosaurusta haluamaansa suuntaan pienen järven ympärillä olevilla kivillä. Tyrannosaurus saa hypätä jokien yli, mutta ei mennä ruskeille ruuduille.


title: Tyrannosaurus Rex (lautapeli)

text: Dinosaurukset eivät voi hypätä jokien yli, vaan niiden täytyy seurata ruskeita ruutuja metsässä ja ylittää joki siellä.


title: Tyrannosaurus Rex (lautapeli)

text: Jos Tyrannosaurus hyppää jonkun pelaajan dinosauruksen yli tai joutuu samaan ruutuun missä pelaajan dinosaurus on, dinosaurus pelästyy ja sen täytyy mennä takaisin lähimpään vapaaseen luolaan. Dinosaurus saa jatkaa matkaansa luolasta seuraavalla omalla vuorollaan. Jos dinosaurus säikähtäessään joutuu palaamaan omaan kotiluolaansa, on sen kuitenkin kuljettava uusi kokonainen kierros voittaakseen pelin.


title: Tyrannosaurus Rex (lautapeli)

text: Dinosaurukset pelkäävät Tyrannosaurus Rexiä niin paljon, etteivät uskalla mennä sen ohi. Jos Tyrannosaurus on edessä kivipolulla järven ympärillä, ei dinosaurus voi ohittaa sitä, vaan nyt siirretään Tyrannosaurusta nopan osoittaman luvun verran.


title: Tyrannosaurus Rex (lautapeli)

text: Jokaisessa ruudussa saa olla vain yksi dinosaurus kerrallaan. Jos pelaajan dinosaurus joutuu samaan ruutuun toisen pelaajan dinosauruksen kanssa, täytyy sen siirtyä yksi ruutu eteenpäin.


title: Tyrannosaurus Rex (lautapeli)

text: Se, joka ensimmäisenä onnistuu tekemään kierroksen ja palaamaan kotiluolaansa, on voittaja.


title: Lombardian rautakruunu

text: Lombardian rautakruunu on sekä pyhäinjäännös että yksi vanhimmista kuninkaallisista arvomerkeistä Euroopassa. Siitä tuli keskiaikaisen Italian kuningaskunnan symboli. Sitä säilytetään katedraalissa Monzassa lähellä Milanoa.


title: Lombardian rautakruunu

text: Kruunua pidetään pyhäinjäännöksenä, koska uskotaan, että sen sisäpuolta kiertävä rautainen rengas on taottu niistä nauloista, joilla Jeesus Nasaretilainen naulittiin ristiin.


title: HMS Dundee (L84)

text: HMS Dundee (viirinumero L84) oli Britannian Kuninkaallisen laivaston Shoreham-luokan sluuppi, joka palveli toisessa maailmansodassa.


title: HMS Dundee (L84)

text: Alus tilattiin 16. maaliskuuta 1931 Chathamin telakalta osana vuoden 1930 laivasto-ohjelmaa. Sen köli laskettiin 1. joulukuuta 1931 ja alus laskettiin vesille 20. syyskuuta 1932 kumminaan rouva Round-Turner. Alus valmistui 31. maaliskuuta 1933.


title: HMS Dundee (L84)

text: "HMS Dundee" määrättiin jo ennen valmistumistaan palvelukseen Länsi-Intiaan. Alus oli huollettavana kotimaassa 1938, mistä palvelukseen palattuaan se palasi Bermudalle. Toisen maailmansodan puhjettua alus partioi Länsi-Intian alueella sijoitettuna Trinidadiin, kunnes se otettiin 27. heinäkuuta 1940 huollettavaksi telakalle Trinidadissa.


title: HMS Dundee (L84)

text: Alus aloitti syyskuussa koeajot palattuaan telakalta. Se liittyi 2. syyskuuta Kanadasta lähteneeseen ja Sydneyyn matkanneeseen saattueeseen SC3. Alus lähti 10. syyskuuta kotimaahan saattuetehtäviin.


title: HMS Dundee (L84)

text: Saksan laivaston sukellusvene "U-48" torpedoi 14. syyskuuta Irlannin länsipuolella "HMS Dundeen", joka upposi .


title: Taifuuni Vera

text: Supertaifuuni Vera oli voimakkain taifuuni, jonka tiedetään iskeneen Japaniin. Japanin poliisin mukaan se surmasi ainakin 4 580 ihmistä, 658 jäi kadonneeksi, 32 000 sai vammoja ja 1 500 000 jäi kodittomaksi. Vahinkojen määräksi arvioitiin 261 miljoonaa dollaria.


title: Taifuuni Vera

text: Matalapaineen alue muodostui myrskyksi 21. syyskuuta, kääntyi luoteeseen ja heikentyi kulkiessaan Japanin saarten ylitse, mistä se jatkoi itään.


title: Taifuuni Vera

text: Taifuunin rantautuessa mitattiin yli 71 m/s tuulenpuuskia. Suurimmat keskituulet, 44 m/s havaittiin Naganossa, mutta yli 22 m/s keskituulia mitattiin koko Japanissa Kiushulta Hokkaidolle asti.


title: MIBTeL

text: MIBTeL on yleisindeksi Italian pörssissä, Italian tärkeimmässä arvopaperipörssissä.


title: FTSE MIB

text: FTSE MIB on osakemarkkinaindeksi Italian pörssissä, joka syrjäytti MIB-30 indeksin syyskuussa 2004. Indeksi koostuu 40:stä eniten pörssissä vaihdetusta osakkeesta.


title: Turn A Gundam

text: ∀ Gundam (), Turn A Gundam, on Sunrisen tuottama japanilainen animaatiosarja. Se on osa Gundam-sarjaa. Sitä näytettiin Fuji terebin verkon kanavilla (osaa lukuun ottamatta) yhteensä 50 jaksoa 9. huhtikuuta 1999 – 14. huhtikuuta 2000 välisenä aikana. Japanissa sarja tunnetaan myös pelkästään lyhenteellä ∀ (Turn A). Vuonna 2002 sarja koottiin kahdeksi animaatioelokuvaksi "Chikyūkō" ja "Gekkōchō", jotka pääsivät teatterilevitykseen Japanissa. Vuonna 2007 julkaistiin DVD-kokoelmaboksit I ja II.


title: Turn A Gundam

text: Oikean ajanlaskun vuonna 2343 Kuussa asuviin ihmisiin (Kuukansaan) kuuluva Loran Cehack laskeutuu Maahan Pohjois-Amerikan mantereelle tiedustelutehtävissä. Loran on ihmeissään Maan luonnosta ja joutuu virran viemäksi telmiessään joessa. Alajuoksulla olleet Heimin sisarukset, Kihel ja Sochie, pelastavat Loranin. Heimit kuuluvat nousevaan porvariluokkaan, ja vanhempi tytär Kihel muistuttaa ulkomuodoltaan täysin Loranin ihailemaa Kuun kuningatarta, Dianna Soreilia. Tyttöjen suostuttelemana Heimin perheen pää ottaa Loranin palveluksessa. Loran pääsee tärkeään asemaan perheen autonkuljettajana ja alkaa viettää rauhallisia päiviä Maassa.


title: Turn A Gundam

text: Kahta vuotta myöhemmin Kesäpäivänseisausen aikaan Loran ja Sochie osallistuvat yhdessä vuorisyklillä pidettävään aikuistumisseremoniaan. Samaan aikaan Maan ja Kuun kaksi vuotta jatkuneet salaiset neuvottelut kateavat, ja Kuun kuningattaren armeija (Dianna Counter) käynnistää ”maahanpaluuoperaation”.


title: Turn A Gundam

text: Kuulla on puolellaan musertava tekninen ylivoima sekä valtavien mobile suit -taistelukoneiden tuhovoima, joita vastustaakseen Amerikan kansalaisista koottu armeija (Inglessan miliisi) puolustautuu kaksitasoin ja ilmatorjuntatykein. Tästä suuttuneena Dianna Counterin vänrikki Poe Eiji tuhoaa vastarinnan voimakkaalla, alustentorjuntasädeaseella, vaikka sen käyttö onkin kielletty. Säde kuitenkin osuu vuorisykliin ja herättää ”Mustan historian” ajalta jälkeen jääneen ∀ Gundam -mobile suitin.


title: Turn A Gundam

text: Loranista tulee olosuhteiden pakottamana ∀ Gundamin pilotti, ja hän pyrkii pysäyttämään Maan ja Kuun välisen sodan. Samaa toivoo myös Kuun kuningatar Dianna.


title: Turn A Gundam

text: ∀ Gundam suunniteltiin Kidō senshi Gundamin 20-vuotisjuhlatelevisiosarjaksi. 20-vuotisjuhlan kunniaksi Gundam isä Yoshiyuki Tomino palasi viiden vuoden jälkeen ohjaajaksi, ensimmäistä kertaa sitten Kidō senshi V Gundamin.


title: Turn A Gundam

text: ∀-merkki on joukko-opissa ja logiikassa käytetty universaalikvanttori, joka tarkoittaa ”kaikkea”. Lisäksi lukutapa ”Turn A” symboloi paluuta A:han, alkuun. ∀ Gundamissa Kidō senshi Gundamin aloittaman Avaruusvuosisadan lisäksi muiden kuin Tominon luomat Tulevaisuusvuosisata-, After Colony - ja After War -jatkumot niputetaan yhteen ”Mustaksi historiaksi”. Siten ∀ Gundam pyrkii yhdistämään kaikki siihenastiset Gundam-tuotokset. Sarja pyrkii vastaamaan kysymykseen siitä, mihin Maassa asuvien ja avaruuteen sekä Kuuhun muuttaneiden ihmisten toistuvat sodat lopulta johtavat, ja se toimii siten kaikkien Gundam-sarjojen yhteisenä päätepisteenä.


title: Turn A Gundam

text: ∀ Gundamiin mennessä Gundamin luoja Yoshiyuki Tomino ei ollut ollut erityisen vaikuttunut ilman häntä tehdyistä Gundam-jatkosarjoista, eikä siksi ollut sallinut ”Kidō senshi” -etuliitteen käyttöä muiden kuin Avaruusvuosisataa käsittelevien Gundam-teosten nimissä. ∀ Gundamin myötä Tomino kuitenkin oppi suvaitsemaan muutkin Gundam-sarjat, ja siitä eteenpäin ”Kidō senshi” -liitettä onkin käytetty myös muissa kuin Avaruusvuosisataan sijoittuvien Gundam-teosten nimissä.


title: Turn A Gundam

text: Suunnitteluvaiheessa sarjan nimi oli Ring of Gundam. Tämä juonsi juurensa Tominon haluun tehdä Densetsu kyojin Ideonin kaltainen jälleensyntymistä kuvaava tarina. Koska Ring of Ideonin tekeminen ei vaikuttanut olevan mahdollista, halusi Tomino tehdä ainakin ”Ring of Gundamin”.. Ring of Gundam -nimeä käytettiin myöhemmin Gundamin 30-vuotisjuhlan yhteydessä julkaistun lyhytelokuvan nimenä.


title: Turn A Gundam

text: Muiden Gundam-sarjojen tapaan ∀ Gundam käsittelee Maassa asuvien ja Maata ympäröivään avaruuteen muuttaneiden ihmisten toimintaa pääasiassa teini-ikäisten päähahmojen kautta. Taustalla on kuitenkin sotaa sekä poliittisia ja historiallisia elementtejä.


title: Turn A Gundam

text: Aiemmista Gundam-sarjoista poiketen traagisia taistelukohtauksia on sarjassa melko vähän, kun taas poliittista juonittelua esiintyy runsaasti. Tarinan maailma on tyyliltään 1800-luvun eurooppalaista kulttuuria (teollisilta osiltaan 1900-luvun Yhdysvaltoja) muistuttava, ja sarjassa kuvataan useasti idyllisiä maisemia. Tarinassa on nähtävissä vaikutteita myös Prinsessa Kaguyan tarinasta, Torikaebaya monogatarista ja ensimmäisestä Apinoiden planeetta -elokuvasta. Tomino itse on sanonut, että ”sarja on onnistunut kuvatessaan omanlaistaan yhteiskuntaa ollessaan samalla scifi-teos” ja että ”sarjassa ihmiset eivät ole ahtaissa ympäristöissä, vaan yleisilme on rauhaisa”.


title: Turn A Gundam

text: Vuoteen 2010 mennessä ∀ Gundam on ollut ainoa Gundam-televisiosarja, jonka nimessä ei ole ”Kidō senshin” kaltaista etuliitettä. Päähenkilö ei vaihda käyttämäänsä mechaa kesken sarjan, mikä on ollut Gundam-sarjoissa harvinaista Kidō senshi Gundamin jälkeen (Kidō senshi Gundam F91 -elokuvassa ja Kidō senshi Gundam 0080 -OVA-sarjassa näin ei myöskään käy).


title: Turn A Gundam

text: Kuun kuningatar Dianna Soreil on tarinassa keskeisessä asemassa. Tarinassa on muitakin tärkeitä naishenkilöitä, ja sarjan musiikista vastasi Yōko Kanno. Näistä seikoista johtuen sarjaa on nimitetty myös ”naiselliseksi Gundam-sarjaksi”.


title: Turn A Gundam

text: Sarjan mecha-suunnittelusta vastannut Syd Mead on kansainvälisesti tunnettu suunnittelija, mutta hänellä ei ollut kokemusta japanilaisten mechojen suunnittelusta, ja hän oli huolissaan siitä, hyväksyttäisiinkö hänen suunnittelemansa ”viiksekäs” Gundam Japanissa. Mead pyysi neuvoa ystävältään, suunnittelija Katsushi Murakamilta. Murakami sanoi, ettei asiassa ole hänestä ongelmaa. Murakami sanoi itsekin suunnitelleensa vastaavanlaisen koneen ja lähetti Meadille työkokoelmansa. Niiden joukossa oli robotti God Sigma, jonka poskista työntyy esiin suuret piikit. Tämän rohkaisemana Mead päätyi lopulliseen ∀ Gundam -mechan ulkoasuun.


title: Turn A Gundam

text: Bandain Katsumi Kawaguchi muistaa olleensa epävarma nähdessään uuden Gundamin ensimmäistä kertaa. G Gundamin kokemusten pohjalta (Kidō butōden G Gundamia arvosteltiin aluksi harrastusmessuilla voimakkaasti siitä, ”ettei se ollut Gungam”, mutta kesään mennessä siitä oli tullut hyvin suosittu) hän kuitenkin arvioi, että ∀ Gundam tultaisiin lopulta hyväksymään. Lisäksi Bandai oli lakannut ottamasta juurikaan osaa animaatiosarjojen luoviin prosesseihin Neon Genesis Evangelionin osoittauduttua hitiksi, eikä vastustanut ∀ Gundamiakaan (Kawaguchin mukaan näin oli asian laita myös Brain Powerdin ja Gasarakin kohdalla).


title: Turn A Gundam

text: Lähetysaikanaan ∀ Gundam -pienoismallit eivät juurikaan myyneet, eikä sarjasta tullut kaupallista hittiä. Tominon ja tuotantohenkilöstön mukaan syy tähän oli se, että sarja tehtiin tavalliselle yleisölle, ei otakuille. Sarja on jakanut Gundam-fanit myös melko tiukasti kahteen leiriin sen vuoksi, että sen hahmo- ja mecha-design poikkeavat melkoisesti aiemmista Gundameista.


title: Turn A Gundam

text: Sarjan viimeinen jakso ”Ōgon no aki” oli sarjan pääkanava Fuji tv:llä tarkoitus esittää tavalliseen tapaan viikkoa edellisen jakson jälkeen 31. maaliskuuta 2000, mutta aiottuna lähetyspäivänä Usu-vuori alkoi purkautua juuri ennen aiottua lähetysaikaa, ja ohjelman korvasi hätäuutislähetys. Näin viimeisen jakson lähetys peruuntui ainoana sarjan 50 jaksosta. Seuraavallakin viikolla ohjelmapaikalla nähtiin samaa aihetta käsittelevä uutislähetys, ja viimeinen jakso näytettiin viimein kaksi viikkoa myöhässä 14. huhtikuuta.


title: Turn A Gundam

text: Ohjaaja Tomino, joka yleensä harvoin julkisesti ilmaisee olevansa tyytyväinen omiin teoksiinsa, on usein puhunut ylistävään sävyyn ∀ Gundamista. Newtype -viikkolehdessä Tomino myös sanoi, että haluaisi 20 vuotta myöhemmin tehdä uuden ∀ Gundam -teoksen vuonna 2005 julkaistujen Kidō senshi Z Gundam -elokuvien tapaan. Bak Romi (Loran) ja Rieko Takahashi (Kihel/Dianna) ovat myös ilmaisseet halunsa toistaa roolinsa myöhemmin, mikäli tilaisuus tarjoutuu.


title: Turn A Gundam

text: Sarja on myös viimeinen Gundam-sarja, joka on tuotettu ei-digitaalisesti.


title: Turn A Gundam

text: Gundamin luoja Yoshiyuki Tomino palasi vuosien tauon jälkeen ohjaamaan sarjan, ja mecha-suunnittelu annettiin tehtäväksi Blade Runnerin ja Star Trekin suunnittelija toimineelle Syd Meadille. Hahmot luonnosteli mm. Street Fighter -pelien kanssa Capcomin Akira Yasuda. Musiikit sävelsi Yōko Kanno, joka oli säveltänyt myös Tominon aiempaan Brain Powrd -sarjaan musiikkia.


title: Turn A Gundam

text: Mead toi Gundam-sarjan mechoihin uusia tuulia pyrkiessään yhdistämään ihmisruumiin liikkuvuuden ja koneiden tehokkuuden. Päärobotti ∀ Gundamin ulkomuoto poikkesi huomattavasti aiemmista Gundam-tyypeistä.


title: Turn A Gundam

text: Tomino on kirjallisissa haastatteluissa todennut mm, ettei ”tunnustaisi ∀ Gundamia, jos olisi robottifani” ja ettei ”siihen aikaan ollut parempaa saatavilla”. Sarjassa itsessäänkin ∀ Gundamin ulkomuotoa sanotaan ”kömpelöksi”.


title: Turn A Gundam

text: ∀ Gundam valittiin kuitenkin sadanneksi juhlamalliksi Bandain Master Grade -pienoismallisarjaan.


title: Turn A Gundam

text: ∀ Gundam oli ensimmäinen kerta Gundamin historiassa, kun ei-japanilainen vastasi mecha-suunnittellusta ja myös ensimmäinen, jossa naisääninäyttelijä esitti miespäähahmoa. Gundamille epätyypillisesti sarjan nimi myös sanottiin ääneen alkuanimaatiossa.Julkaisijana Kingrecords.Sarja ostettiin myöhemmin myös monille Fujin verkkoon kuulumattomille kanaville.


title: Turn A Gundam

text:
Sarjan elokuvaversion saivat ensi-iltansa koko Japanissa 9. helmikuuta 2002.　Tv-sarjan 50 jakson materiaaliin oli lisätty uusia kohtauksia, ja niistä oli koottu kaksi elokuvaa.　Elokuvien näytännöissä käytettiin ensimmäistä kertaa Japanin elokuvamaailmassa formaattia, jossa elokuvia näytettiin teattereissa vuoropäivinä.
Gekijō ∀ Gundam I: Chikyūkō
Gekijō ∀ Gundam II: Gekkōchō


title: Jevgeni Novikov (ralliautoilija)

text: Jevgeni Maksimovitš Novikov (, s. 19. syyskuuta 1990) on venäläinen ralliautoilija, joka kilpaili rallin maailmanmestaruussarjassa vuosina 2007–2009 ja vuonna 2011, sekä WRC kalustolla ALM Russia tiimissä kaudella 2012.


title: Jevgeni Novikov (ralliautoilija)

text: Novikov aloitti uransa vuonna 2006 voittamalla Venäjän rallicupin, ja seuraavana vuonna hän oli paras tulokas Viron ja Venäjän mestaruussarjassa.


title: Jevgeni Novikov (ralliautoilija)

text: Novikov debytoi MM-sarjassa vuoden 2007 Walesin rallissa, jossa keskeytti. Vuonna 2008 Novikov ajoi kuusi kilpailua sarjan nuorimpana kuljettajana. Hän oli parhaimmillaan 11. Japanin rallissa. Tuotantoautojen MM-sarjassa (PWRC) hän sijoittui 13:ksi. Hän oli lähellä voittaa oman luokkansa kilpailun Japanissa, mutta tekniset ongelmat pudottivat hänet toiseksi Juho Hännisen taakse.


title: Jevgeni Novikov (ralliautoilija)

text: Vuonna 2009 Novikov ajoi Citroën Junior Teamissa kahdeksan kilpailua ja sijoittui parhaimmillaan viidenneksi Sardinian rallissa. Seuraavassa Akropolis-rallissa Novikov ajoi ensimmäisen erikoiskoevoittonsa ollen sarjan nuorin kuljettaja, joka on voittanut erikoiskokeen. Kaudella 2010 Novikov piti välivuotta kunnes 4. marraskuuta hän ilmoitti vetäytyvänsä autourheilusta toistaiseksi. Novikov teki paluun MM-sarjaan vuonna 2011 Fordilla. Hän oli viidentenä Meksikon rallissa, kunnes joutui keskeyttämään teknisten ongelmien seurauksena. Katalonian rallissa Novikov ajoi seitsemänneksi saavuttaen kuusi pistettä. Hän toisti saman Walesin rallissa. Novikov saavutti yhteensä 12 pistettä sijoittuen 17:nneksi sarjapisteissä.


title: Jevgeni Novikov (ralliautoilija)

text: Vuonna 2012 Novikov saavutti ensimmäisen palkintosijansa sijoittumalla toiseksi Portugalin rallissa ollen ensimmäinen venäläinen, joka on yltänyt palkinnoille MM-rallissa. Myös Sardinian rallissa Novikov sijoittui toiseksi.


title: Baggarat

text: Baggarat tai baqqarat ovat kansa Lounais-Sudanissa. He polveutuvat arabien ja paikallisten afrikkalaisten seka-avioliitoista. Baggaroita on arviolta noin miljoona ja heidät voidaan jakaa yli 20 alaryhmään. Suurimmat alaryhmät ovat "messiryat", "habbaniat", "reizegat" ja "humrit". Baggarat puhuvat arabian kielen murretta. Baggaroiden nimitys juontuu arabian kielen nautaa tarkoittavasta sanasta "bagar".


title: Baggarat

text: Beduiiniarabit tulivat Pohjois-Afrikkaan 1000-luvulla. 1500-luvulla baggarojen esi-isät muuttivat Itä-Sudaniin ja heihin sekoittui beduiineja. 1700-luvulla he muuttivat jälleen, tällä kertaa Etelä-Sudaniin. Vuonna 1821 Etelä- ja Pohjois-Sudanin välille syntyi kauppareitti 1840-luvulla baggaroista tuli aktiivisia orjakaupassa. Vuonna 1881 Muhammad Ahmad julistautui Mahdiksi, eli henkilöksi, jonka muslimit uskovat tulevan pelastamaan ja vapauttamaan maailman. Ahmad johti tukijoitaan kapinaan egyptiläisiä ja brittejä vastaan, jotka tunkeutuivat maahan vuonna 1882. Vuonna 1885 mahdistit ottivat haltuunsa Khartumin. Britit ja egyptiläiset kukistivat mahdistit vuonna 1898. Vuonna 1955 alkoi Sudanin etelä- ja pohjoisosan välinen sisällissota, ja seuraavana vuonna Sudanista tuli itsenäinen. Sisällissodassa baggarat ovat taistelleet pohjoisen puolella, vaikkakin he asuvat Etelä-Sudanissa. Taisteluja on käyty erityisesti nubien kanssa. Nubia vastaan on taisteltu organisoidusti vuodesta 1984. Baggarat saivat ase-apua Sudanin hallitukselta. Vuonna 1988 perustettiin Popular Defence Force eli PDF. PDF on ottanut osaa etnisiin puhdistuksiin nubia vastaan.


title: Baggarat

text: Suurin osa baggaroista on karjan kasvattajia. Vain miehet voivat omistaa karjaa ja suurimmat laumat voivat olla tuhatpäisiä. Karjaa liikutellaan sadekauden mukana, sillä kuivan kauden aikaan baggaroiden alueet eivät pysty elättämään karjaa. Ongelmana ovat myös tsetsekärpäset ja hyttyset, joita esiintyy runsaasti etenkin sadekauden jälkeen. Senkin vuoksi karjaa on siirreltävä. Miesten paimentaessa karjaa naiset jäävät kyliin viljelemään maata. Monet baggaramiehet työskentelevät perinteisten elinkeinojen lisäksi muilla toimialoilla muualla Sudanissa. Työstä saatua rahaa käytetään esimerkiksi karjan koon kasvattamiseen ja lasten opiskeluun.


title: Baggarat

text: Jokaisella baggararyhmällä on johtaja, jota nimitetään nimellä "nazir". Suurilla ryhmillä voi olla kaksikin naziria. Jokaisella ryhmällä on myös useampia "omda" nimellä tunnettuja alempia johtajia, jotka vastaavat jostain tietystä alasta. Omdat keräävät esimerkiksi verot ja vastaavat kiistojen ratkaisuista. Baggara miehillä voi olla useita vaimoja. Naimisiin mentäessä baggaramies antaa vaimonsa vanhemmille karjaa myötäjäislahjana. Ensimmäinen vaimo on yleensä joku miehen serkuista. Suurin osa baggarosita on muslimeja. Monet baggarat tekevät pyhiinvaellusmatkoja Mekkaan, jossa he saattavat myös viipyä muutamien vuosienkin ajan rahaa tienaamassa.


title: Untsukulin piiri

text: Untsukulin piiri (, avaariksi Унсоколо район, "Unsokolo raion") on kunnallinen itsehallintoalue Dagestanin tasavallassa Venäjällä. Vuonna 1935 perustetun piirin pinta-ala on 559,9 neliökilometriä. Asukkaita on 28 700 henkeä (vuonna 2010).


title: Untsukulin piiri

text: Untsukulin piiri sijaitsee Dagestanin keskiosan vuoristoseudulla. Se rajoittuu koillisessa Buinakskin, kaakossa Levašin, etelässä Gergebilin ja Hunzahin sekä luoteessa Gumbetin piiriin. Seudulla virtaa Avarskoje Koisu -joki.


title: Untsukulin piiri

text: Piiriin kuuluu Šamilkalan kaupunkimainen taajama (kaupunkikunta) sekä 11 maalaiskuntaa: Arakani, Ašilta, Balahani, Gimry, Haratši, Irganai, Ištiburi, Kahabroso, Maidanskoje, Tsatanih ja Untsukul. Hallinnollinen keskus on Untsukulin kylä, josta on 186 kilometriä tasavallan pääkaupunkiin Mahatškalaan. Kyliä on yhteensä 20. Kaupunkiväestön osuus on 25,1 %. Vuoden 2002 väestönlaskennan mukaan 97,1 % asukkaista on avaareja.


title: Untsukulin piiri

text: Seudun talous perustuu energian tuotantoon, puutarhanhoitoon ja käsityöammateihin. Tärkein tuotantolaitos on Irganain vesivoimalaitos. Lisäksi on pienimuotoista elintarviketeollisuutta. Untsukulin kylässä toimii ainutlaatuinen puukäsityöverstas.


title: Untsukulin piiri

text: Piirissä toimii 11 lastentarhaa, 18 koulua, kaksi taidekoulua ja lasten luomistyön keskus. Kulttuurilaitoksia ovat 18 kerhotaloa, 20 kirjastoa, kolme museota ja teatteri.


title: Untsukulin piiri

text: Nähtävyyksiin kuuluu imaami Šamilin kotikylä Gimry. Kahabrososta on kotoisin avaarirunoilija Mahmud Magomedov ja Untsukulista bolševikkijohtaja Mahatš Dahadajev.


title: Untsukulin piiri

text: Paikallislehtenä ilmestyy avaarinkielinen "Ahihan" (”Puutarhuri”).


title: Lyhyt onni

text: Lyhyt onni ("Brief Encounter") on brittiläinen elokuva vuodelta 1945. Se kertoo kahden naimisissaolevan ihmisen rakkaustarinan, joka sijoittuu maailmansotien väliseen Britanniaan. Noël Cowardin käsikirjoitus perustuu hänen yksinäytöksiseen näytelmäänsä "Still Life". Elokuvan musiikkina käytetään Rahmaninovin toista pianokonserttoa.


title: Lyhyt onni

text: Elokuva sai Cannesin elokuvajuhlilla erikoispalkinnon ja oli kolmen Oscarin ehdokkaana. Vuonna 1999 British Film Instituten kyselyssä "Lyhyt onni" äänestettiin kaikkien aikojen toiseksi parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista.


title: Iiro Hämäläinen

text: Iiro Hämäläinen (s. 27. maaliskuuta 1986 Helsinki) on suomalainen pesäpalloilija, joka pelasi kaudella 2013 Loimaan Palloilijat Junioripesiksen joukkueessa Ykköspesistä.


title: Iiro Hämäläinen

text: Vuodet 2004-2007 Hämäläinen pelasi Suomensarjaa Hyvinkään Tahkossa, poikien Superpesistä Tahkossa sekä Ykköspesistä Riihi-Pesiksessä ja Järvenpään Pesiksessä. Ensimmäisen ottelunsa Superpesiksessä Hämäläinen sai jo kaudella 2004 Tahkon joukkueessa. Hämäläisen kasvattajaseura on Hyvinkään Tahko. Kaudeksi 2008 Hämäläinen siirtyi Jokioisten Koetukseen Ykköspesikseen. Hämäläinen edusti JoKoa kolmen vuoden ajan.


title: Iiro Hämäläinen

text: Syksyllä 2010 Hämäläinen solmi Tahkon kanssa try-out-sopimuksen. Osapuolet tekivät lopulta vuoden sopimuksen. Pääkaupunkiseudulla asuneena Hämäläinen harjoitteli Tahkon yhteistyöseura Puna-Mustien kanssa. Hämäläinen pelasi kauden aikana Tahkossa Superpesiksessä kaksi ottelua, joissa hän löi yhden juoksun. Niiden lisäksi hän pelasi Tahkon Suomensarja-joukkueessa ja Puna-Mustissa Ykköspesistä. Hämäläisen kausi päättyi loukkaantumiseen: hänen eturistisiteensä meni poikki törmäyksessä seurakaverin kanssa.


title: Iiro Hämäläinen

text: Hämäläinen muutti kauden päätteeksi työn perässä Seinäjoelle. Hän siirtyi Alajärven Ankkureihin. Hämäläinen pelasi Ankkureissa kauden aikana 24 ottelua, joissa hän sai kuusi tehopistettä. Hän pelasi lähinnä kopparina.


title: Iiro Hämäläinen

text: Kaudeksi 2013 Hämäläinen siirtyi Ykköspesikseen sarjanousija Loimaan Palloilijoiden joukkueeseen. Hän pelasi joukkueessa kuusi ottelua. Hänen kautensa päättyi loukkaantumiseen.


title: Iiro Hämäläinen

text: Hämäläinen on ammatiltaan kirvesmies.


title: Missä lahjat herra Hakkarainen?

text: Missä lahjat herra Hakkarainen? on Pelikon kustantama lautapeli, jossa seikkaillaan Mauri Kunnaksen luoman herra Hakkaraisen kotikaupungissa, tavoitteena löytää herra Hakkaraisen eri pakettiautoihin sotkemat syntymäpäivälahjat.Tassulassa on suuret syntymäpäiväjuhlat. Suuren päivän aattona kaikki on valmista. Lahjatkin odottavat lastaamista pakettiautoon, jolla ne viedään juhlapaikalle juhlapäivänä. Mutta juhlia edeltävänä yönä unissaan kävelevä herra Hakkarainen kantaa lahjoja pakettiautoon, mutta onnistuukin viemään ne kuuteentoista eri pakettiautoon, yhden kuhunkin.


title: Missä lahjat herra Hakkarainen?

text: Nyt jokaisen syntymäpäiväsankarin täytyy etsiä omat lahjapakettinsa.


title: Missä lahjat herra Hakkarainen?

text: Pakettiautot sekoitetaan ja asetetaan niille merkityille paikoille pelilaudalla siten, että värimerkintä jää alapuolelle.


title: Missä lahjat herra Hakkarainen?

text: Kukin pelaaja valitsee itselleen jonkun värisen herra Hakkaraisen ja asettaa sen torille merkitylle alueelle lähelle bensa-asemaa. Vihreän pelinappulan eli Maritan voi asettaa lähelle pelialustan kohtaa, mihin vihreät paketit asetetaan.


title: Missä lahjat herra Hakkarainen?

text: Suurimman numeron onnenpyörällä pyöräyttänyt pelaaja aloittaa pelin.


title: Missä lahjat herra Hakkarainen?

text: Pelissä liikutaan onnenpyörän lukeman mukaisesti pakettiautolta toiselle joko myötä- tai vastapäivään. Pelilaudassa kulkee katkoviiva osoittamassa suuntaa seuraavalle pakettiautolle.


title: Missä lahjat herra Hakkarainen?

text: Pelaaja saa kääntää sen pakettiauton, jonka päälle hän onnenpyörän lukemalla pääsee ja katsoa mikä seuraavista värimerkinnöistä alta löytyy:


title: Missä lahjat herra Hakkarainen?

text: Pelaaja saa yhden oman herra Hakkaraisen värisen lahjapaketin. Pelaajan kuuluu asettaa sen pelaajan oman värin pakettiruutuun. Pelaaja saa myös uuden vuoren omavärisen paketin löydyttyä.


title: Missä lahjat herra Hakkarainen?

text:
Pelaajan täytyy pyörittää onnenpyörää. Jos hän saa lukemaksi:
1-3 Pelaaja antaa pakettiautosta löytyneen värimerkinnän värisen lahjapaketin pelaajalle, jolla on sen värinen herra Hakkarainen.
4-5 Ei tapahdu mitään. Vuoro siirtyy seuraavalle.
6-8 Pakettiautosta löytyneen värimerkinnän värisellä herra Hakkaraisella pelaava palauttaa yhden jo saamansa lahjapaketin. Mikäli hänellä ei ole lahjapakettia, vuoro siirtyy seuraavalle.


title: Missä lahjat herra Hakkarainen?

text: Jos pelaaja löytää harmaan värimerkinnän, pelaaja saa ottaa harmaan lahjapaketin ja asettaa sen harmaaseen ruutuunsa. Mikäli harmaa lahjapaketti on jo toisella pelaajalla, juuri äsken harmaan värimerkin saanut saa ottaa sen tältä pelaajalta itselleen.


title: Missä lahjat herra Hakkarainen?

text: Harmaita lahjapaketteja on vain yksi. Pakettiautoista löytyy kuitenkin kaksi harmaata värimerkintää.


title: Missä lahjat herra Hakkarainen?

text: Harmaan lahjapaketin saa jokaisella vuorollaan pyöräyttää ja siirtää herra Hakkaraistaan kaksi kertaa. Mikäli pelaajalla on jo harmaa lahjapaketti ja löytää toisen harmaan värimerkin, tämä pelaaja saa oman värisen lahjapaketin kokoelmiinsa.


title: Missä lahjat herra Hakkarainen?

text: Jos pelaaja löytää mustan värimerkin, menettää kyseinen pelaaja kaikki löytämänsä lahjapaketit (paiti jos hänellä on harmaa paketti, jota hän ei menetä).


title: Missä lahjat herra Hakkarainen?

text: Jos pakettiautosta ei löydy lainkaan värimerkkiä, on se tyhjä ja vuoro siirtyy seuraavalle pelaajalle.


title: Missä lahjat herra Hakkarainen?

text: Pelin voittaa se, jolla on ensimmäisenä kaikki viisi lahjapakettia ruuduissaan.


title: Ahdat sanawovach el-djamr

text: Ahdat sanawovach el-djamr on algerialainen elokuva vuodelta 1975, joka tunnetaan myös ranskankielisellä nimellään "Chronique des années de braise". Se palkittiin Cannesin elokuvajuhlilla Kultaisella palmulla.


title: Angela Dorsey

text: Angela Dorsey on kanadalainen kirjailija, joka aloitti kirjailijanuransa 28-vuotiaana. Hän on kirjoittanut kirjoja Pollux-hevoskerhoon (nykyään nimeltä Penny & Friends). Hänen tuotoksiaan ovan muun muassa Freedom- ja Hevosenkeli -sarjat. Uusin sarja on vuonna 2014 alkanut Talismans of thunder -kirjasarja.


title: Angela Dorsey

text:
Angela innostui hevosista jo nuorena. Ensikosketus hevosiin tapahtui kolmevuotiaana, jolloin Angela ratsasti laitumella isoisänsä avustuksella. Myös kirjoittaminen oli jo nuoren Angelan intohimo. Hän kirjoitti itselleen tarinoita, ja lapsena hän kirjoitti monta kirjaa Nellie-nimisestä tammasta.
Koulussa Angela piti erityisesti äidinkielestä ja matematiikasta.


title: Angela Dorsey

text: "Käsittää vain Pollux-hevoskerhossa julkaistut kirjat."


title: Angela Dorsey

text: Erämaan tarinoita -sarja


title: Angela Dorsey

text: Hevosenkeli-sarja


title: Angela Dorsey

text: Freedom-sarja


title: Angela Dorsey

text: Talismans of thunder


title: Angela Dorsey

text: Yksittäisiä kirjoja


title: Gliese 581 e

text: Gliese 581 e tai Gl 581 e on eksoplaneetta, joka kiertää tähteä Gliese 581, M3V -luokan punaista kääpiötä joka on noin 20,5 valovuoden päässä Maasta Vaa'an tähdistössä. Se on neljäs aurinkokunnasta löydetty planeetta ja tähdestä lähtien järjestyksessä ensimmäinen.


title: Gliese 581 e

text: Planeetan löysi Michael Mayorin johtama ryhmä HARPS-instrumenttia käyttäen Euroopan eteläisen observatorion Chilen tähtitornissa 3,6 metrin teleskoopilla. Löytö julkaistiin 21. huhtikuuta 2009. Mayorin tiimi arvioi säteittäisliikkeen avulla planeetan massan ja vastaavia tietoja.


title: Gliese 581 e

text: Planeetan minimimassa on 1,7 Maan massaa, mikä tekee siitä pienimmän normaalia tähteä kiertämästä löydetyn eksoplaneetan, ja samalla planeetan jonka massa on lähinnä Maata. Planeetan etäisyys sen kiintotähteen on vain 0,03 AU. Tieteilijät uskovat, että sillä voi olla samanlainen kivinen pinta kuin Maalla tai Jupiterin kuulla Iolla.


title: Anna Magdalena Bachin kronikka

text: Anna Magdalena Bachin kronikka on saksalainen elokuva vuodelta 1968. Se kertoo Johann Sebastian Bachin musiikista, ja on koottu hänen toisen vaimonsa kuvitteellisen päiväkirjan muotoon.


title: Kärsämäen pirunpesä

text: Kärsämäen pirunpesä on Lentokentän kaupunginosassa Maaria-Paattisten suuralueella Turussa sijaitseva pirunpesä ja joukko suuria siirtolohkareita. Alue sijaitsee louhikkoisella mäenrinteellä, metsässä. Alueen länsipuolella sijaitsee Pomponrahkan luonnonsuojelualue, pohjoisessa Turun lentoasema, idässä Valtatie 9 (Tampereen valtatie) ja etelässä Kantatie 40 (Turun ohikulkutie).


title: Kärsämäen pirunpesä

text: Pirunpesän ympäristössä on näkyvillä litorinavaiheen muinaisrantoja sekä jääkauden jälkeisen ajan ilmaston rapautumismuotoja. Alueelta löytyy myös edustava louhikkotörmä, useita rantavalleja ja näkyvimpänä pystysuoraan kahtia haljennut suuri siirtolohkare, jonka ympäristössä on myös useita muita suuria lohkareita. Lohkareista suurin on noin 15 metriä korkea ja sitä kutsutaan pirunkiveksi. Geologian tutkimuskeskuksen lohkareista vastaavan geologin mukaan Lentokentän siirtolohkare on Suomen toiseksi suurin.